Podsticaj elektronskom poslovanju Podsticaj elektronskom poslovanju – Personal magazin\nPodsticaj elektronskom poslovanju\nPovodom nedavnog zaključenja Sporazuma o poslovno–tehničkoj saradnji Privredna komora Beograda i preduzeće E-dućan održali su danas konferenciju za medije u Privrednoj komori Beograda.\nSporazum je zaključen u cilju praćenja svetskih trendova u trgovini i elektronskoj trgovini, koji treba da približi razvoj i implementaciju servisa elektronske (e) trgovine, B2B (business to business) i B2C (business to consumer) poslovanja članicama Privredne komore Beograda, preduzećima na teritoriji Beograda, kao i široj javnosti.\nNa konferenciji za medije su učestvovali predstavnici Privredne komore Beograda Ivana Zeljković, generalni sekretar, Vesna Pudar, sekretar Udruženja informatičke delatnosti, Dušanka Brajović Car, ispred Udruženja trgovine i Goran Takač, direktor E-dućana.\nOvom prilikom Ivana Zeljković, generalni sekretar Privredne komore Beograda i jedan od potpisnika sporazuma je izjavila: “Privredna komora Beograda se uvek trudila da prati svetske trendove i u njima prepoznaje interese svojih članica. Razvojem elektronskog poslovanja u privredi Beograda smo počeli da se bavimo mnogo pre potpisivanja ovog Sporazuma. U skladu sa odlukom UO Privredne komore Beograda, 22.02.2007. godine obrazovan je Koordinacioni tim za razvoj elektronskog poslovanja, koji ima 25 članova-predstavnika beogradskih preduzeća. Zahvaljujući Sporazumu omogućićemo našim članicama izlazak na svetsko tržište, jednostavnije, brže i efikasnije poslovanje, i sa njegovom konkretnom primenom krećemo već od sutra.”\n“Pored aktivnosti na razvoju elektronskog poslovanja, Privredna komora Beograda se ovim Sporazumom angažovala i na razvoju i unapređenju e-trgovine, imajući u vidu sve veće prisustvo elektronske trgovine u svetu i kod nas. “Analiziranjem primene u praksi pojedinih privredno-pravnih zakona Privredna komora Beograda je uputila predlog mera za unapređenje razvoja e-trgovine i izmenu postojećih zakona i uredbi, u sadašnjim uslovima, do donošenja zakona ( Zakona o trgovini i Zakona o e-trgovini) u Republici Srbiji, Ministarstvu trgovine i usluga i Ministarstvu finansija, Upravi carina. Oba ministarstva su, svojim dopisima, uvažila predložene mere koje bi trebalo da budu usvojene od strane Vlade Republike Srbije i Narodne Skupštine“, istakla je Dušanka Brajović Car, ispred Udruženja trgovine.”\nShvatajući značaj usluga, koje će ubuduće koristiti članice, Udruženje informatičke delatnosti Privredne komore Beograda je takođe, radilo na potpisivanju Sporazuma.\n“Ovim sporazumom i efikasnijim korišćenjem ovog poslovnog alata omogućićemo privredi Beograda razvoj i implementaciju servisa elektronske ili, kako se to često kaže, E trgovine, i uopšte efikasnijeg elektronskog poslovanja“, rekla je Vesna Pudar, sekretar Udruženja informatičke delatnosti.\nPodsticaj elektronskom poslovanju was last modified: June 5th, 2008 by Redakcija\nIzveštaj sa manifestacije ITU Telecom Africa 2008\nDell M209X prenosni projektor


Vlasti grada Beograda su isključile mogućnost da Slobodan Milošević bude sahranjen u Aleji velikana.\nVrhovni savet odbrane Srbije i Crne Gore je isključio mogućnost da Milošević bude sahranjen uz vojne počasti.\n"Vrhovni savet odbrane (VSO) ne dozvoljava upotrebu jedinica Vojske Srbije i Crne Gore u protokolu sahrane Slobodana Miloševića", stoji u saopštenju Vojnog kabineta VSO uz napomenu da je odluka usvojena na predlog predsednika Srbije Borisa Tadića.\nPredsednik Tadić je objavio da neće abolirati Mirjanu Marković.\nVečeras je rekao BBC-u da smatra da je Haški tribunal samoubistvom Milana Babića i smrću Slobodana Miloševića izgubio kredibilitet.\n"Moram da kažem da danas imamo problem sa kredibilitetom Haškog tribunala zbog dva vrlo osetljiva slučaja u tri sedmice – prvo samoubistvo gospodina Babića, a onda i Miloševićevu smrt. Naročito nakon njegovog zahteva za dodatnom medicinskom negom. To je realan problem za moju zemlju danas i za Vladu Srbije.\nAli ja moram da kažem da ćemo mi sarađivati sa Haškim tribunalom – to je deo naše odgovornosti i to je izuzetno važno u vezi sa vrednostima i u mojoj zemlji i u regiji", rekao je predsednik Srbije BBC-u.


Abas zahvalio papi na podršci palestinskoj državnosti RSEStranice po jezicima\nAbas zahvalio papi na podršci palestinskoj državnosti Printajte\nPalestinski predsednik Mahmud Abas sastao se danas sa papom Benedikton XVI i zahvalio mu na podršci nedavnoj rezoluciji UN kojom se de fakto priznaje palestinska državnost.\nAbas i papa razgovarali su privatno oko 25 minuta, a potom se palestinski predsednik sastao sa diplomatama Vatikana, prenose svetske agencije.\nAbas je dao papi mozaik crkve Svetog groba u Jerusalimu uz poruku da je to poklon "predsednika države Palestine".\nVatikan je saopštio da se razgovaralo o glasanju 29. novembra u Generalnoj skupštini UN, kada su Palestinci dobili isti status kao Sveta stolica, status države nečlanice posmatrača.\nVatikan je pozdravio ishod glasanja, izrazivši "nadu da će ta inicijativa ohrabriti posvećenost međunarodne zajednice da se nađe fer i trajno rešenje" bliskoistočnog sukoba.\nPalestinski predsednik je posetio Vatikan u okviru turneje po evropskim zemljama da im zahvali za unapređenje palestinskog statusa.


Pravilna primena Zakona o biocidnim proizvodima obezbeđuje da se u promet stavljaju samo biocidni proizvodi koji su dovoljno efikasni da unište nepoželjne organizme i pri tome nemaju neprihvatljiva dejstva na zdravlje ljudi, životinja i životnu sredinu. To se postiže procenom aktivne supstance i procenom biocidnog proizvoda, odnosno procenom njegovog uticaja na zdravlje ljudi, životinja i životnu sredinu, mogućih nepoželjnih posledica po ciljne organizme, efikasnost i rizik pri predviđenom načinu upotrbe.\nProcena biocidnog proizvoda vrši se na osnovu tehničkog dosijea koji sadrži podatke o aktivnoj supstanci i biocidnom proizvodu:\n* podatke o fizičkim i hemijskim svojstvima,\n* podatke o metodama za detekciju,\n* podatke o toksikološkim i ekotoksikološkim svojstvima,\n* podatke o načinu korišćenja i efikasnosti na ciljne organizme,\n* podatke o merama za zaštitu zdravlja ljudi, životinja i životne sredine,\n* podatke o klasifikaciji, obeležavanju i pakovanju i\n* sažetak tehničkog dosijea.\nObim i tačna sadržina tehničkog dosijea utvrđena je Pravilnikom o obimu i sadržini tehničkog dosijea za biocidni proizvo, odnosno za biocidni proizvod manjeg rizika. Podaci za tehnički dosije o fizičkim, hemijskim, toksikološkim i ekotoksikološkim svojstvima aktivne supstance i biocidnog proizvoda obezbeđuju se primenom metoda ispitivanja koje su propisane zakonom kojim se uređuju hemikalije.\nTehnički dosije je sastavni deo dokumentacije koja se predaje Agenciji za hemikalije radi dobijanja odobrenja za stavljanje u promet biocidnog proizvoda. Bez tehničkog dosijea nije moguće dobiti odobrenje.


Danas sunčano i toplo, posle podne pljuskovi sa grmljavinom\nIzvor: Blic, 13.Avg.2018, 00:59\nU Srbiji će danas biti sunčano i toplo, do 34 stepena. Posle podne uz lokalni razvoj oblačnosti očekuje se retka pojava kratkotrajnih pljuskova sa grmljavinom, uglavnom na zapadu i jugozapadu. Duvaće slab i umeren vetar, u košavskom području povremeno jak, južni i jugoistočni. Jutarnja temperatura biće od 13 do 21 stepen, najviša dnevna od 31 do 34 stepena, saopštio je RHMZ.\nVeć sutra mogući pljuskovi s grmljavinom\nIzvor: Radio 021, 13.Avg.2018\nU utorak su u Novom Sadu mogući pljuskovi s grmljavinom...Minimalna temperatura biće 19, dok će maksimalna biti 33 stepena Celzijusa...U sredu promenljivo oblačno ali suvo. Najniža temperatura biće 18, dok će najviša biti 29 stepeni...U četvrtak promenljivo oblačno, uz moguću slabiju kišu....


ZOBENICA: Malovićevim radom Južnobanatski okrug među najboljima u Srbiji\nAutor : eAlibunar Jan 17, 2018\nPotpredsednik IO SNS Damir Zobenica,gostujući u emisiji "Intervju" na regionalnoj RTV Pančevo, ocenio je da je zalaganjem i radom koordinatora ove stranke za Južni Banat, Branka Malovića, ovaj okrug postao jedan od najuspešnijih i najuređenijih u Srbiji.\nDa podsetimo, Malović je prošle nedelje izabran za potpredsednika Izvršnog odbora Srpske napredne stranke. To je svojevrsno priznanje za veoma uspešan stranački rad i angažman Malovića u južnobanatskom i podunavskom okrugu.\nZobenica je rekao i da je Malović uspeo da reši mnoge probleme na u ova dva regiona, kao što je, između ostalog, borba protiv uzurpatora poljoprivrednog zemljišta, te da je Malović često meta napada neostvarenih pojedinaca i nazovi opozicionara. Zobenica je istakao da napadi na Branka Malovića samo pokazuju kakvo smo društvo, odnosno da se uspeh kod nas ne prašta.\nPogledajte izjavu Damira Zobenice za RTV Pančevo


Milojeviæ: Na ovakvom nivou ne smemo da pravimo takve greške - B92.net\nTrener fudbalera Crvene zvezde Vladan Milojeviæ rekao je da njegova ekipa može mnogo da nauèi iz poraza od Totenhema.\nPTIzvor: B92 utorak, 22.10.2019. | 23:59\n*Surovi Totenhem iskalio bes na Crvenoj zvezdi\n"Sve u svemu, treba da dignemo glavu, idemo dalje, tek smo na polovini. Ima još mnogo bodova u igri. Poraz boli, kao i svaki, ali opet, treba iz ovog poraza mnogo toga da se nauèi, a to možemo protiv ovakvih ekipa. Igraèima nije lako, ali mi smo profesionalci i treba što pre da prebolimo", rekao je Milojeviæ na konferenciji za novinare posle utakmice u Londonu.\nZvezda je ubedljivo sa 5:0 izgubila od Totenhema u treæem kolu Grupe B Lige šampiona.\n"Nije lako igrati protiv Totenhnema. Ono što me raduje je to da smo imali 13-14 udaraca na gol. Mnogo golova koje smo primili ne bi trebalo na ovom nivou. To bi u buduænosti trebalo da svedemo na minimum. Mnogo vremena smo proveli u nekom pritisku. Totenhem je jak u tranziciji, fizièki su brzi, moæni... To su sve vrhunski igraèi, svaku grešku su uspevali da kazne", kazao je Milojeviæ.\nOn je naveo da bi iskusniji igraèi Zvezde trebalo da preuzimaju veæu oddgovornost.\n"Treba na ovakvim utakmicama da imamo mnogo više samopouzdanja i iskusniji treba da preuzimaju veæu odgovornost. Imali smo tu Vuliæa i Petroviæa u ekipi, to je buduænost. Gledaæu da im dajem šansu u sledeæim utakmicama. Da preuzmemo mnogo više odgovornost", naveo je Milojeviæ.\nDodao je da ne zamera Marku Marinu zbog greške kod treæeg primljenog gola.\n"Marin se zadesio kod svih tih moguæih rotacija. Nije svojstveno da tako pogreši, ali dešava se to u fudbalu. Nema nikakve zamerke. Na ovakvom nivou ne smemo da pravimo takve greške, ali to je sport, dešava se. Nadam se da æemo iz svega ovoga izvuæi pouke. Ako ne da ispravimo sve greške, onda bar da ih svedemo na minimum", rekao je Milojeviæ.\nZvezda æe narednu utakmicu igrati 6. novembra u Beogradu, takoðe protiv Totenhema.\n"Sada oèekujemo punu Marakanu. Èinjenica je da imamo mnogo više samopouzdanja pred našim navijaèima", rekao je Milojeviæ.\nZahvalio je brojnim navijaèima Zvezde koji su bili na stadionu Totenhema i pružili podršku ekipi uprkos zabrani UEFA.\n"Nisam iznenaðen što je mnogo ljudi došlo. Zvezda je jedan od najveæih klubova, po meni najveæi na Balkanu. Ima mnogo naših ljudi i koji ovde žive. Za njih mnogo znaèi Zvezda kao klub. To je ljubav koja ne može reèima da se opiše. Nije bilo organizovano, ali kao prošle godine u Liverpulu... Èuli smo ih, hvala im na velikoj podršci", istakao je trener Crvene zvezde.


Budući stručnjaci koriste Autodesk softver\nBeograd, 06. Juni 2014. PR Objave: Saopštenje -\nOSA je dodelila nagradu najuspešnijem učesniku Republičkog takmičenja mašinskih škola Srbije iz predmeta Modeliranje 3D mašinskih elemenata i sklopova koji je u svom radu koristio Autodesk Inventor softver. Kompanija OSA Računarski inženjering podržala je Republičko takmičenje srednjih mašinskih škola u Srbiji, koje je održano 29. i 30 maja u TŠ "Rade Metalac" u Leskovcu.\nOSA je dodelila nagradu najuspešnijem učesniku Republičkog takmičenja mašinskih škola Srbije iz predmeta Modeliranje 3D mašinskih elemenata i sklopova koji je u svom radu koristio Autodesk Inventor softver.\nKompanija OSA Računarski inženjering podržala je Republičko takmičenje srednjih mašinskih škola u Srbiji, koje je održano 29. i 30 maja u TŠ "Rade Metalac" u Leskovcu.\nKao generalni distributer Autodesk softvera na teritoriji Srbije i Adriatik regiona OSA je odlučila da najbolje plasiranog učenika koji za rešavanje zadatka koristi Autodesk Inventor softver nagradi tablet računarom i Autodesk aplikacijama za ovu platformu. Ono što nas je svakako obradovalo je da su od 30 učesnika u okviru zadatka Modeliranje 3D mašinskih elemenata i sklopova dva prvoplasirana takmičara koristili Autodesk Inventor. Kako bi uspešno rešili kompleksan takmičarski zadatak kreiranja 3D modela stare kubure, Milan Gligorijević iz Mašinsko-elektrotehničke škole Bor i Marko Mitić iz TŠ "Rade Metalac" su iskoristili sve prednosti Autodesk Inventor softvera za 3D modeliranje.\nDa je Autodesk softver prvi izbor za 2D skiciranje i crtanje svedoči i podatak o tome da je u okviru druge kategorije na ovogodišnjem republičkom takmičenju mašinskih škola većina takmičara koristila AutoCAD softver kako bi odgovorili na postavljene zadatke.\nOvogodišnje Republičko takmičenje koje je u organizaciji Ministarstva prosvete, nauke i tehnološkog razvoja i Zajednice mašinskih škola Srbije je zapravo najviši nivo ove vrste takmičenja mladih mašinaca. Kako bi se plasirali na ovo završno takmičenje, 57 učenika u pomenute dve kategorije su prethodno morali da zabeleže i odlične rezultate na regionalnim takmičenjima.\nNaziv: OSA računarski inženjering d.o.o.\nosa, osa računarski inženjering, autodesk, autodesk inventor, modeliranje, 3d\nOSA Računarski inženjering najbolji poslodavac u kategoriji malih preduzeća\nPriznanje za najboljeg poslodavca u kategoriji malih preduzeća za 2015. godinu, koju tradicionalno... Više...\nOSA Računarski inženjering nominovana za poslodavca godine\nU okviru tradicionalne godišnje dodele nagrada Srpske Asocijacije menadžera (SAM), kompanija OSA... Više...\nq: 19 - t: 0.05376 sec


Pravila o zaštiti privatnosti – Hotel Cozy Myeongdong, zvanični veb sajt | Hoteli u gradu Seul\nOva Izjava o zaštiti privatnosti se odnosi na veb sajt www.hotelcozy.co.kr koji je u vlasništvu i kojim upravlja objekat Hotel Cozy Myeongdong. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.hotelcozy.co.kr. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na hotelcozy@hotelcozy.co.kr .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na hotelcozy@hotelcozy.co.kr . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na hotelcozy@hotelcozy.co.kr . Takođe, svoja pitanja i nedoumice možete da uputite lokalnim organima za zaštitu podataka.


Lukašenko u kandžama zapada\nNeki smatraju da je diktator, neki da samo brani slobodu zemlje i naroda\nProtest protiv Lukašenka u Belorusiji\nOd ljubavi do „mržnje“ prema Putinu\n„Incident“ na paradi u Moskvi\nNavodno se Lukašenko „svetio zbog sina“, jer se Putin nije rukovao sa Lukašenkovim sinom Nikolajem kada je pozdravljao veterane Drugog svetskog rata.\n– Zar nemate utisak da svetske sile žele da preoblikuju svetski poredak uz pomoć ove takozvane psihoze korona virusa, uključujući širenje infodemije – upitao je početkom aprila Lukašenko, a prenosi agencija „Belta“.\nKrajem jula je kazao da je pobedio „koronu na nogama“, odnosno da nije imao nikakvih simptoma.\n„Bolje biti diktator nego gej“\nTakođe, 2012. godine izazvao je gnev nemačke javnosti. Naime, tadašnji ministar spoljnih poslova Nemačke Gvido Vestervele pozvao je na samitu u Briselu da se uvedu sankcije koje bi uticale na Lukašenka da ne krši ljudska prava u Belorusiji.\nPrethodni tekstHRVATSKA BEZ KOMENTARA: Tompson pozvao Srbe da se vrate\nSledeći tekstNASTAVLJA SE DUEL SNS i SPS: Novi front zbog lokalne vlasti


OVO JE DOM BUDUĆNOSTI KOJI ĆE SVAKO MOĆI DA PRIUŠTI: Sklapa se za 6 sati, po potrebi se lako premešta (VIDEO) – Paralelno vijesti!\nOVO JE DOM BUDUĆNOSTI KOJI ĆE SVAKO MOĆI DA PRIUŠTI: Sklapa se za 6 sati, po potrebi se lako premešta (VIDEO)\nDovoljno je svega troje ljudi da od delova iz kamiona nastane predivna kuća, a za to im ne treba više od 6 do 7 sati. U zavisnosti od kvadrature koju želite, cena se kreće između 29 i 60 hiljada evra, piše Dejli Mejl.\nKuća je otporna na zemljotres i ima ekološki prihvatljiv kapacitet sa solarnim pločama, LED rasvetom i sistemom kišnice. Važno je napomenuti da se takve kuće mogu graditi na bilo kojem mestu bez potrebe za konstrukcijom betonskih temelja.\nPrevious Article Ukoliko su vam često crvene oči budite veoma oprezni: To upućuje na ozbiljno oboljenje..\nNext Article Zašto je ignoriranje majka svih osveta: Ovako inteligentni ljudi pobjeđuju spletkaroše!


Vi ste ovde: Početna Delatnosti i Usluge RADIJATORSKO GREJANJE\nRadijatorsko grejanje je klasičan sistem grejanja prostora.\nPrema načinu izvodjenja cevne instalacije, može se podeliti u sledeće grupe:\nKlasične radijatorske sisteme\nSkrivene radijatorske sisteme\nKombinovani radijatorski sistem\nKlasičan radijatorski sistem\nOvakav sistem grejanja se primenjuje tamo gde su završni radovi u građevinarstvu već gotovi. Cevne instalacije mogu biti izvedene od bakarnih ili čeličnih cevi.\nPrednosti ovakvog sistema su u tome sto se prepravke instalacije mogu izvršiti bez ikakvih problema. Mane su jedino estetske prirode, jer je instalacija vidno postavljena.\nSkriveni radijatorski sistem\nSkriveni sistem radijatorskog grejanja izuzetno je funkcionalan i atraktivan.Cevna instalacija se ne vidi jer se nalazi u ravnajućem sloju betona ili u sloju maltera na zidovima Vašeg stambenog ili poslovnog prostora.\nIzvođenje ovakvog načina radijatorskog sistema grejanja, moguća je samo pre postavljanja podne obloge, odnosno pre ravnjajućeg sloja. Cevi se obavezno izoluju specijalnim slojem penaste izolacije radi smanjenja gubitaka energije i neometane dilatacije.\nCevna instalacija se može izvesti sa bakarnim ili al-pex cevima. Sistem se ispituje na pritisak od 10 bara.\nPod kombinovanim sistemom podrazumevamo kombinacije podnog i radijatorskog grejanja, ili kombinaciju klasičnog ili skrivenog sistema.\nKod kombinacije podnog i radijatorskog grejanja obično dolazi kada u prostoriji postoji velike staklene površine, ili su podne obloge uradjene od hladnih materijala (keramika, kamen, granit...)\nKombinacija klasičnog i skrivenog sistema se koristi, na primer, u objektima koji nisu kompletno završeni ili gde uslovi gradnje to dozvoljavaju. Na primer, prizemlje kuće je kompletno zavrseno, ali sledeći spratovi nisu, itd...


Na današnjoj hitnoj, telefonskoj, sednici Vlade FBiH zaključeno je da će Federalno ministarstvo zdravstva pripremiti akt vladama kantona u kojem će tražiti pojačan nadzor svih inspekcija u kantonalnim upravama za inspekcijske poslove, kao i inspekcije organizovane pri nadležnim ministarstvima u kantonu, saopšteno je iz Vlade FBiH.\nU saopštenju se navodi da se ovim uključuje i nalaženje mogućnosti na nivou kantona da se pojača broj inspektora u ovim oblastima.\nBiće pripremljen i akt Vlade FBiH kojim će biti upućen zahtev vladama kantona da svim poslovnim subjektima u FBiH, zdravstvenim ustanovama, privatnim praksama, ustanovama socijalne zaštite za smeštaj starih i dece na području kantona nalože striktno postupanje po preporukama Zavoda za javno zdravstvo FBiH.\nFederalno ministarstvo zdravstva je zaduženo da se obrati kliničkim centrima u FBiH da, u skladu sa svojim mogućnostima, pruže pomoć pri testiranju zaposlenih i korisnika ustanova socijalne zaštite, navodi se u saopštenju.\nMinistarstvo rada i socijalne politike FBiH je obavezano da, na osnovu iskazanih potreba ustanova socijalne zaštite kojima je osnivač Parlament FBiH, sačini procenu potrebnih sredstava za nabavku osnovne zaštitne opreme i medicinskih sredstava koju će dostaviti Vladi FBiH na upoznavanje i preduzimanje daljih koraka.


Država garant za 40 miliona evra kredita "Srbijagasa" | Nova Ekonomija\nDržava garant za 40 miliona evra kredita "Srbijagasa"\nSrbija će preuzeti obavezu da kao garant izmiri obaveze Javnog preduzeća "Srbijagas" po osnovu kredita do 40 miliona evra (u dinarskoj protivvrednosti) za "jačanje transprotnih kapaciteta gasovoda".\nVlada Srbije predložila je Zakon o davanju garancije Republike Srbije u korist Banca Intesa AD Beograd i Raiffeisen banke ad Beograd po zaduženju Javnog preduzeća Srbijagas Novi Sad, po osnovu ugovora o kreditu za jačanje transportnih kapaciteta gasovoda u Srbiji.\nSrbija će biti garant za kredite "Srbijagasa" оdobrenih od strane Banca Intesa (20 miliona evra), i dva kredita od po deset miliona od Rajfajzen banke.\nSredstva kredita, biće upotrebljena za izgradnju gasovoda na teritoriji Zlatiborskog okruga, piše u Predlogu zakona.\n"Jačanju transportnih kapaciteta gasovoda doprinosi izgradnja novih gasovoda i dalja gasifikacija područja Srbije kako bi se stvorili uslovi za korišćenje prirodnog gasa, a gasifikacija Zlatiborskog okruga, je prvi u nizu projekata koji se planiraju u cilju jačanja transportnih kapaciteta gasovoda u Srbiji, tako da je ukupna suma opredeljena za ovaj projekat do 40 miliona evra".\nUgovorima o kreditu predviđeno je da se krediti odobravaju pod sledećim uslovima:\niznos kredita u dinarskoj protivvrednosti sa deviznom klauzulom;\nperiod trajanja kredita je osam godina, uključujući period početka od dve godine;\npovlačenje sredstava kredita u jednoj ili više tranši;\notplata kredita tromesečna;\nkamatna stopa iznosi od 1,48 odsto do 1,57 odsto na godišnjem nivou + 3M EURIBOR.\nU potpisanim ugovorima, povlačenje sredstava kredita u iznosu do 40 miliona evra, u dinarskoj protivvrednosti, po srednjem kursu Narodne banke Srbije, na dan isplate tranše, uslovljeno je davanjem garancije Srbije, piše u obrazloženju.\nKako se navodi u obrazloženju zakona, daljom gasifikacijom Zlatiborskog okruga stvoriće se uslovi za izgradnju distributivnih gasovoda u svim naseljima Zlatiborskog okruga i povezivanje industrijskih, komunalnih i individualnih potrošača na distributivni sistem.\n"Radi se o okrugu velikog potencijala za povećanje privredne aktivnosti kojem nedostaje prirodni gas kao energent, za šta je neophodna izgradnja razvodnih gasovoda za Priboj, Novu Varoš, Prijepolje, Sjenicu i Rutošu", navodi se.


Nacionalni dan Belgije u senci poplava i pandemije\nTanjug 21. jula 2021. 13:22\nBRISEL, 21. jula ( Tanjug) – Belgija danas obeležava Nacionalni dan svečanostima koje su prilagođene trenutnim okolnostima pandemije virusa Kovid-19 i razornih poplava koje su prošle nedelje pogodile zemlju i njene susede.\nBroj događa biće smanjen i vremenski ograničen, a šira javnost je zbog epidemioloških mera neće biti u prilici da prisustvuje zvaničnim ceremonijama.\nNacionalni praznik Belgije obeležava se kao sećanje na 21. juli 1831. godine kada je kralj Leopold Prvi u Briselu položio zakletvu kao prvi kralj Belgijanaca.\nSvake godine na ovaj dan belgijska kraljevska porodica, zvanične institucije zemlje, ali i predstavnici Evropske unije, čije se sedište nalazi u prestonici Belgije, prisustvuju ceremonijama koje uključuju vojnu i civilnu paradu, intoniranje himne i završni vatromet.\nProšle godine obeležavanje Nacionalnog dana u Belgiji je bilo otkazano zbog pandemije, dok će ove godine parada biti skraćena i posvecena „kovid herojima“, na prvom mestu zdravstvenim radnicima i studentima koji su bili u prvim redovima borbe protiv pandemije.\nŠirom grada biće organizovani muzički nastupi, ali je zbog žrtvana prošlonedeljnih poplava otkazan tradicionalni nacionalni bal i veliki vatromet koji obeležava kraj Nacionalnog dana.


MILOŠ ORBOVIĆ: Imamo sve što treba za dobar rezultat (Video) – Balkan-Handball.com\nHome / Evropa / MILOŠ ORBOVIĆ: Imamo sve što treba za dobar rezultat (Video)\nMILOŠ ORBOVIĆ: Imamo sve što treba za dobar rezultat (Video)\nPoslednja izmena: 02/01/2022\nReprezentativci Srbije treniraju u Staroj Pazovi i pripremaju se za Evropsko prvenstvo koje počinje 13. januara u Mađarskoj i Slovačkoj. Uz dobru atmosferu i posvećeni rad „Orlovi“ sa nestrpljenjem očekuju odlazak u Segedin gde ih u grupi C očekuju nadmetanja sa ekipama Ukrajine, Hrvatske i Francuske.\nUoči odlaska na Evropsko prvenstvo, reprezentativce očekuju dve kontrolne utakmice u Nemačkoj protiv selekcije Nemačke, 7. i 9. januara i biće to poslednje provere „orlova“ pred kontinentalni šampionat.\nO očekivanjima pred sve navedene izazove, govorio je desni bek koji već ima solidan staž u nacionalnom timu, Miloš Orbović.\nEHF Euro 2022Miloš OrbovićSrbijaVideo\n← Prethodni članak MARKO MILOSAVLJEVIĆ: Trudimo se da budemo rasterećeni i radimo najbolje što umemo (Video)\nNaredni članak → Stigao i „Banda“: Ne od utakmice do utakmice, već od treninga do treninga!


General John Bullard novi komandant NATO štaba u BiH\nŠtab NATO-a u BiH nastavit će podržavati Ministarstvo odbrane i Oružane snage BiH na putu zemlje ka članstvu u NATO-u, izjavio je u petak novi zapovjednik Štaba NATO-a, američki brigadni general John Bullard iz Marinskog korpusa Sjedinjenih Država.\nGeneral Bullard preuzeo je dužnost na ceremoniji upriličenoj u sali Parlamentarne Skupštine BiH od italijanskog brigadnog generala Ericca Sabata. Sabato je uručivanjem zastave Bullardu i na simboličan način označio primopredaju komande nad snagama NATO-a u BiH.\nObraćajući se najvišim bh. vojnim zvaničnicima, general Bullard je izrazio nadu u nastavak saradnje oružanih snaga BiH s NATO-m.\n- Vi predvodite vašu zemlju na ovom teškom putu i suočavate se s mnogim izazovima, ali ste istovremeno svjesni da još mnogo toga treba uraditi na očuvanju mira i sigurnosti - izjavio je američki general.\nGeneral Sabato je u svom oproštajnom govoru izjavio kako je bila čast i privilegija obavljati dužnost komandanta NATO-ovog štaba u BiH, posebno zbog toga što je prvi italijanski general na toj dužnosti.\nTakođer je pozdravio napredak koji je BiH ostvarila u reformi odbrambenog i sigurnosnog sektora, učešće snaga iz BiH u operaciji ISAF-a u Afganistanu, uspješno okončanje vježbe "Combined Enedeaovur" održane prošle godine u Banja Luci i jednoglasnu odluku Predsjedništva BiH da podnese aplikaciju za Akcijski plan za članstvo u NATO-u.\nCeremonijom je predsjedavao američki general Charles Bouchard, zamjenik admirala Marka Fitzgeralda, zapovjednika Zajedničke komande NATO-a u Napulju, koji je bio spriječen da dođe u Sarajevo i predsjedava predajom komande.\nGeneral Bouchard je u svom govoru odao počast italijanskom generalu za uspješne napore tokom komandovanja Štabom NATO-a u Sarajevu, odlične saradnje s oružanim snagama BiH i, kako je rekao, što tokom njegovog mandata nije zabilježen nijedan incident u kojem su učestvovali vojnici NATO-a u BiH.\nTakođer je poželio generalu Bullardu uspješan rad na čelu NATO-a u BiH i izrazio je uvjerenje da će iskusan vojnik poput njega ostvariti dobre rezultate tokom komandovanja Štabom NATO-a u BiH i odličnu saradnju s oružanim snagama BiH.


Đorđe Hartl iz Niša pobednik na Drum Dum festu - juGmedia\nĐorđe Hartl iz Niša pobednik na Drum Dum festu\nLESKOVAC – Đorđe Hartl (16) iz Niša najbolji je mladi bunjar na sinoć završenom dvodnevnom Festivalu bubnjeva i perkusija “Drum Dum Festu”.\nHartla je progalsio najboljim žiri sastavljen od eminentnih bubnjara sa Balkana – Marko Đorđeviić, koji je na festivalu nastupao sa bendom “Sveti”, Igor Malešević, Stavre Stavrov i Garo Tavitijan.\nOni su prethodno na konferenciji za novinare sumirali utiske sa ovog jedinstvenog muzičkog događaja u Srbiji.\n“U životu se svakakve stvari dešavaju a ova je meni jedna od lepših. Iako po treći put gostujem u Leskovcu, bio sam veoma iznenađen pozivom jer je stigao nedelju dana ranije. Leskovčani definitivno umeju da uživaju u ovoj vrsti muzike i festival su ispratili na najbolji mogući način”, rekao je Marko Đorđević, predavač na Berkli univerzitetu, koji je iz Njujoka doputovao specijlano za ovu priliku.\nStvarev, leskovački zet, pohavlio se da se nikada bolje nije družio, a proslavjeni Igor Malešević da je bio veoma ljut što ga oganizatori nisu pozivali na prethdona dva festivala.\n“Prosto sam se ovoga puta nametnuo i nije mi žao jer vidim da je reč o pravom festivalu, da je prerasao u nešto čega nema nigde u Srbiji”, ocenio je čovek, koji pokretačka snaga i podrška mladim bubnjarima.\nNa festivalu, koga podržava ambasada Amerike u Srbiji, nastupali su i austrijski, rumunski i bosanski bubnjari i bendovi, a po prvi put održan je i Dečji bubnjarski festival DDFTEENS.\nApel za pomoć malom Vuku\nNovi “ Parking servis ” čeka “pauka”\nVRANJE- Marjan Stanković, član gradskog veća za urbanizam, infrastrukturu i komunalnu delatnost i imenovani v.d. direktora Javnog preduzeća „ Parking…\nHumani stražari niškog KPZ\nNIŠ - U saradnji sa Zavodom za transfuziju krvi danas je u prostorijama niškog Kazneno popravnog zavoda organizovana akcija dobrovoljnog davanja krvi.…\nBlagojević: O opštini Vučje odlučju SNS i Nova Srbija, a ne građani!\nLESKOVAC – Predsednik Incijativnog odbora za formiranje gradske opštine Vučje Branislav Blagojević ocenio je danas da leskovački političari na…


Poznato ko je nastradao u nesreći kod Ramića - BIGportal.ba\n17 Novembra, 2020 17 Novembra, 2020 0810\nMilena Stupar (45) iz Banjaluke poginula je u saobraćajnoj nesreći koja se sinoć dogodila na magistralnom putu Banjaluka-Prijedor u mjestu Ramići, potvrđeno je za Srpskainfo.\nU Okružnom javnom tužilaštvu Banjaluka rekli su da se nesreća dogodila u 17.10 časova.\n– U saobraćajnoj nezgodi učestvovali su Mihajlo Lazić (20) iz Banjaluke, koji je upravljao automobilom „reno“ i pješak Milena Stupar (45) iz, koja je prilikom nezgode poginula – rekli su u Tužilaštvu.\nUviđaj na licu mjesta nezgode obavio je dežurni okružni javni tužilac Željko Blažić zajedno sa policijskim službenicima Policijske stanice za bezbijednost saobraćaja Banjaluka.\n– Tužilac je naložilo da se preduzmu sve potrebne istražne radnje i mjere kao i vještačenja radi utvrđivanja svih okolnosti saobraćajne nezgode, a naložena je i obdukcija Stupareve koja će biti obavljena u Zavodu za sudsku medicinu Republike Srpske – dodali su u OJT Banjaluka.\nZAVRŠENA SEZONA BL bajk ide na zimsku pauzu


Na marginama Regionalne konferencije o ženskom preduzetništvu u Srbiji, Crnoj Gori i BiH, koju je otvorio zajedno sa potpredsjednikom Vlade Srbije Zoranom Mihajlović, Savanović je rekao novinarima da je u Srpskoj dosta dobra situacija kada je riječ o ravnopravnosti polova.\n“Mi na tome radimo preko DŽender centra i drugih institucija u Vladi Republike Srpske. Žene će o tome najbolje da kažu, kakav je njihov status. Kada su u pitanju Srpska i BiH, činimo sve da tu diskriminaciju, ako je nekada i bilo, svedemo na što je moguće manju mjeru, odnosno da je ne bude nikako i da žene budu ravnopravne i imaju jednake šanse kao i muškarci”, naveo je Savanović.\nMihajlovićeva, koja je i ministar građevinarstva, saobraćaja i infrastrukture, istakla je da je veoma ponosna na to što se u Srbiji govori o položaju žena i njihovoj ravnopravnosti.\n“Ponosna sam i na formiranje Koordinacionog tela Vlade Srbije za rodnu ravnopravnost jer mislim da je to važna institucija koja treba da poveže sva ministarstva. Ne možete se baviti pitanjem ekonomskog osnaživanja žena, a da ne povežete bar četiri ministarstva”, kaže Mihajlovićeva.\nOna je ocijenila da bi trebalo brže da se ide sa usvajanjem Zakona o rodnoj ravnopravnosti, te da još nije dobila mišljenje Ministarstva za rad.\n“Bez obzira na pokušaje da se predstavi kao loš, on je baza ako hoćemo da pričamo i o ekonomskom osnaživanju, o uključivanju žena u politički i društveni život i o sklanjanju žena sa margina na kojima se često nalaze”, rekla je Mihajlovićeva.\nKada je riječ o najavljivanoj mogućnosti da žene na selu dobiju porodiljsku naknadu kao i zaposlene žene u gradu, ona je navela da je takva inicijativa prihvaćena u Ministarstvu rada i da se čeka da bude realizovana.\n“Položaj žena u Srbiji nije lak, ali položaj žena na selu još je teži”, istakla je Mihajlovićeva. Srna


Sve vesti za tag: Izveštavanje / Republika\nTAG - Izveštavanje\n(FOTO) Glavna tema! Vučić sa Putinom, Erdoganom i Borisovim na svim naslovnim stranama turskih novina!\n- četvrtak, 9. 1. 2020. u 08:49 37\nPoseta predsednika Srbije Turskoj i prisustvo svečanom puštanju u rad Turskog toka, rame uz rame sa Vladimirom Putinom, veoma je značajno...\n(VIDEO) OVAKO IZVEŠTAVA PROFESIONALAC! Ni prskalice ga nisu sprečile da najavi utakmicu\n- sreda, 28. 8. 2019. u 08:08 0\nNovinarski posao, pored mnogih dobrih i loših stvari, donosi i pregršt uzbuđenja. Tako je jedan naš kolega najavljivao početak...\n(VIDEO) Novinar postao hit na internetu: Izveštavao o poplavama iz vode, virila mu samo glava\n- ponedeljak, 29. 7. 2019. u 08:47 0\nReporter iz Pakistana postao je neverovatno popularan na internetu nakon što se uživo u vestima na televiziji najvio izveštajući o...\n(VIDEO) Sad ga vidiš, sad ne vidiš: Pogledajte šta se desilo novinaru usred uključenja!\n- četvrtak, 14. 3. 2019. u 08:48 0\nReporter Stiv Kili javio sa snežnih puteva Filadelfije, gde je želeo da pokaže koliko je snega palo i kako rade putarske službe. Da bi...\n- četvrtak, 2. 8. 2018. u 09:33 21\nMinistar odbrane Aleksandar Vulin kaže da je Velika Britanije zloupotrebila predsedavanje u Savetu bezbednosti UN i ukinula redovno...\nTRAGEDIJA: Novinari POGINULI dok su izveštavali o oluji!\n- utorak, 29. 5. 2018. u 09:03 0\nU američkoj državi Severnoj Karolini poginuli su televizijski voditelj i fotoreporter, koji su izveštavali o tropskoj oluji Alberto, kada...\n(VIDEO) UZNEMIRUJUĆE: Novinar ubijen u uživo prenosu!\n- nedelja, 22. 4. 2018. u 13:03 0\nNikaragvanski novinar ubijen je tokom javljanja uživo sa nasilnih protesta protiv vlade, preneli su u subotu uveče tamošnji mediji.


Dnevni voz Bar - Beograd 15. juna - Politički.rs\nDnevni voz Bar – Beograd 15. juna\nPODGORICA – Iz crnogorskih železnica najavljuju da bi dnevni voz na relaciji Bar-Beograd-Bar trebalo da bude uspostavljen 15. juna.\nPortparolka Željezničkog prevoza Crne Gore (ŽPCG) Ana Božović izjavila je da, ako bude interesovanja, moguće je da ta linija bude uspostavljena i pre tog datuma.\nKada je riječ o međunarodnom prevozu za sada saobraća samo noćni voz i to iz Bara u 19 sati a iz Topčiteda u 21 sat.\n“Nadam se da ćemo moći da obradujemo korisnike željezničkih usluga, planiramo akciju u saradnji sa TO Bar i preduzećem Srbija voz, ubrzo ćemo imati sve detalje i obavestićemo korisnike železničkih usluga o tome i nadam se da ćemo ih obradovati i da će iskoristiti benefite putovanja vozom”, kazala je Božović za RTCG.\nOna je dodala i da željeznica ulaže napore da se kvalitet usluge zadrži na zadovoljavajućem nivou i očekuje da će putnici to prepoznati.\nPodseća da se u voz ne može bez maske a mora se, kaže, voditi računa i o socijalnoj distanci.\nTagged: BEOGRAD-BAR, VOZ, ŽELEZNICA


JOŠ JEDAN DRAGULJ BIĆE IZBAČEN SA UNESKOVE LISTE: Najpoznatiji spomenik na svetu ugrožen ljudskom rukom (FOTO/VIDEO)\nIzvor: SrbijaDanas.com, 24.Jul.2021, 20:17\nNakon što je sa liste izbačen Liverpul sad je na redu Stounhendž\nSpomenik Stounhendž mogao bi izgubiti status UNESCO-ovog nasleđa svetske kulturne baštine zbog izgradnje tunela u neposrednoj blizini, čime bi dobio status "baštine u opasnosti" koja prethodni potpunom oduzimanju statusa svetske baštine.\nUN-ov ogranak za kulturno nasleđe saopštio je britanskim ministrima da bi se ovaj spomenik iz doba neolita uskoro mogao naći na njihovoj listi baštine "u opasnosti" >> Pročitaj celu vest na sajtu SrbijaDanas.com << ako se izgradnja cestovnog tunela vrednog 1,7 milijardi funti nastavi prema planu.\nSlužbenici ogranka za svetsku baštinu izjavili su u petak da će UNESCO staviti "oštriji fokus" na ostali 31 lokalitet na popisu Ujedinjenog Kraljevstva, uključujući Vestminstersku palatu i vrtove Kju, nakon što je Liverpul postao tek treće mesto u gotovo 50 godina kojem je oduzet status svetske baštine.\nMeđu ostalim lokacijama za koje se očekuje da će biti pod većom lupom UNESCO-a spadaju Stonehendž, Edinburg, Londonski toranj i istorijsko rudarsko područje Kornvela, što je sve izazvalo zabrinutost zbog kontroverznih događaja.\nKris Blandford, predsednik Svetske baštine u Velikoj Britaniji, požalio se da postoji "niska svest na nivou vlade" o važnosti UNESCO-ovih mesta koja se svrstavaju uz bok međunarodnih dragulja poput Tadž Mahala i piramida u Gizi.\n- To su mesta od međunarodnog značaja. Oni su najbolji od najboljeg iz naše kulturne baštine. U trenutku kada smo izvan EU i želimo da nas se ozbiljno shvati na međunarodnom nivou, zašto ne bismo iskoristili ovu neverovatnu imovinu od tolikog značaja da nam pomogne u tome? - rekao je Blandford.\nŠefovi UNESCO-a kritikovali su vladu Velike Britanije zbog toga što nije "ispunila svoje obaveze" da zaštiti viktorijansku rivu Liverpula koja je ranije izgubila status svetske baštine i optužili su godine razvoja za "nepovratan gubitak" njegove istorijske vrednosti.\nOčekuje se da će Stonhendžu biti oduzet status ako se tunel izgradi na lokaciji kako je planirano. Sekretar za promet Grant Šaps dao je zeleno svetlo za shemu u novembru, uprkos upozorenjima UNESCO-a da će to imati "negativan uticaj" na istorijsku vrednost područja.\nOčekuje se da će viši sud u roku od nekoliko sedmica odlučiti može li se projekat nastaviti nakon sudske revizije od strane kampanja.


27. oktobar 2015. Zamenik generalnog sekretara Branko Marinković prima energetski pasoš u ime Narodne skupštine\nEnergetski pasoši predstavljaju značajan dokument na putu energetske efikasnosti, posebno uzevši u obzir proces evrointegracija koji sam po sebi nameće evropske standarde u uštedi električne energije.\nPredsednica Parlamentarnog foruma za energetsku politiku Srbije prof. dr Aleksandra Tomić rekla je da je obaveza Srbije da smanji potrošnju električne energije, jer se time ostvaruje ušteda u budžetu. To je takođe obaveza i svakog pojedinca, smatra Tomić.\n„Nemojte čekati da struja poskupi da biste postojeće sijalice zamenili led sijalicama koje troše neuporedivo manje struje. Kada birate električne uređaje, obratite pažnju da li su ekonomični u potrošnji energije, i naravno, učite decu od malih nogu da je štednja struje važna“, rekla je Tomić.\nRukovodilac projekta GIZ Energetska efikasnost u zgradarstvu Renata Šindlbek istakla je da je izdavanje energetskog pasoša pravi put ka otkrivanju kriznih tačaka na objektu i studija o tome kako ih sanirati i time doprineti uštedi energije, što će posledično doprineti i zaštiti životne sredine.\nInače, GIZ je preduzeo korake kroz pružanje podrške institucijama u Srbiji u pokretanju i implementaciji nacionalnog programa energetske efikasnosti u zgradarstvu, pospešivanju saradnje javnog i privatnog sektora, kao i izradu energetskih pasoša. Sa druge strane Ministarstvo građevine, saobraćaja i infrastrukture i Ministarstvo rudarstva i energetike stvorili su osnovni zakonski okvir kroz relevantne zakone i pravilnike. Značajnu ulogu u projektu imao je Arhitektonski fakultet Univerziteta u Beogradu, koji je u okviru EU projekta TABULA, uradio Nacionalnu tipologiju stambenih objekata Srbije.\nNa svečanom uručenju energetskih pasoša govorili su zamenik ambasadora Savezne Republike Nemačke Aleksander Jung, državni sekretar Ministarstva rudarstva i energetike Mirjana Filipović, državni sekretar Ministarstva građevine, saobraćaja i infrastrukture Dejan Trifunović i profesor Arhitektonskog fakulteta Univerziteta u Beogradu dr Milica Jovanović Petrović.\nEnergetske pasoše svečano je uručila predsednica Parlamentarnog foruma za energetsku politiku Srbije prof. dr Aleksandra Tomić. U ime Narodne skupštine pasoš je primio zamenik generalnog sekretara Branko Marinković, a u ime Vlade Republike Srbije i Palate Srbija, zamenik generalnog sekretara Vlade Tamara Stojčević.\nZvaničnom uručenju prethodila je izložba Energetska efikasnost u zgradarstvu.\nObaraćanja i uručenje energetskih pasoša možete pogledati ovde.


Svetski dan socijalne pravde - ugrožena socijalna prava građana. Fondacija Centar za demokratiju\nSvetski dan socijalne pravde - ugrožena socijalna prava građana\nFondacija Centar za demokratiju čestita svim građanima Svetski dan socijalne pravde i podseća državne institucije i donosioce političkih odluka, da Srbiju obavezuju principi sadržani u nizu međunarodnih dokumenata koje je potpisala u oblasti socijalnih prava.\nNažalost, podaci govore je 2.724.000 građana Srbije u riziku od siromaštva ili socijalne isključenosti, a najviše su izloženi nezaposleni, seosko stanovništvo, mladi i deca. Stotine hiljada građana i građanki bore se za minimalnu zaradu, ili ne primaju zaradu na vreme, a desetine hiljada građana nije ni primilo zaradu.\nFondacija Centar za demokratiju, i u narednom periodu nastaviće sa zalaganjem za ostvarivanje prava na dostojanstven rad i život, sa istraživanjem i praćenjem reformskih procesa i zalaganjem za jačanje socijalnih i ekonomskih prava građana.\nU novembru 2007. godine Generalna skupština UN je donela odluku da se 20. februar obeležava kao Svetski dan socijalne pravde. 192 države su se složile da su socijalna pravda, jednakost i pravičnost temeljne vrednosti svakog društva i predstavljaju osnovu za njegov razvoj.\nNepunu godinu kasnije, u junu 2008., Međunarodna organizacija rada usvaja Deklaraciju o socijalnoj pravdi za pravednu globalizaciju (ILO Declaration on Social Justice for a Fair Globalization) kojom afirmiše punu i produktivnu zaposlenost i naglašava značaj razvoja mera socijalne zaštite, promocije socijalnog dijaloga i tripartizma.\nPovodom dvadesetogodišnjice 5. oktobra 2000.\nPublikacija Radna prava su naša prava


Kako u Beču rešavaju problem sa opalim lišćem? - Agro TV\nKako u Beču rešavaju problem sa opalim lišćem?\nJesen je stigla u Beč, a prikupljanjem opalog lišća u austrijskoj prestonici ovih dana ne bave samo zaposleni bečke komunalne službe, nego i baštovani.\nKako postojeći kontejneri za biootpad koji građanima stoje na raspolaganju ne bi bili pretrpani, te kako bi se zbrinjavanje suvog lišća učinilo što jednostavniji, Gradska služba za zbrinjavanje otpada MA 48 i ove godine građanima nudi biorazgradive vreće za prikupljanje lišća. Vreća kapaciteta 100 litara može se po pristupačnoj ceni od jednog evra kupiti na nekom od 16 bečkih reciklažnih dvorišta.\nNapunjene vreće odvoze se istovremeno kad i preostali biootpad, te završavaju u bečkoj gradskoj kompostani Lobau. Od 100.000 tona biološkog otpada, koji se godišnje prikupi u Beču, proizvede se između 40.000 i 45.000 tona komposta vrhunskog kvaliteta. Proizvedeni kompost građani već godinama mogu da kupe po pristupačnim cenama od tri evra za vreću od 18 litara i pet evra za vreću od 40 litara, navode iz Eurocomma.\nIzvor: Udruženje reciklera Srbije\n07/11/2018 u Agro svet, Ekologija\nBeč, jesen, opalo lišće\nGreen Fest 2018 – ’Plastika nije igračka. Promeni igru’\nNajčešće greške prilikom sadnje voćaka


Datum: 11.01.2017. Izvor: RTV\nZabrana saobraćaja Dunavom od Bezdana do Prahova zbog ledenih santi i niskog vodostaja koji stvaraju čepove na reci ne odgovara ni trgovcima žitaricama i sojom, koji su u tekućoj poslovnoj godini planirali izvoz baržama i značajan devizni priliv od prodaje kukuruza. Ova zabrana napraviće zastoj u isporuci i pitanje je koliko će se u narednim mesecima nadoknaditi.\nPo rečima čelnog čoveka Poslovne zajednice “Žita Srbije” Vukosava Sakovića, Srbija je trebalo Dunavom da isporuči oko tri miliona tona kukuruza i oko 150 hiljada tona soje.\nU decembru je isporučeno i prodato 200.000 tona žutog zrna i 40.000 tona soje i simbolične količine pšenice, jer je trenutna cena hlebnog žita na domaćem tržištu, ma koliko mala i simbolična za domaće proizvođače, previsoka za strane kupce. Za januar je ugovoreno da se beražama isporuči oko 200.000 tona kukuruza.\nU poslovnoj organizaciji “Žita Srbije” koja okuplja veliki broj proizvođača i trgovaca žitaricama i uljaricama u rinfuzti veoma su skeptični da će u tome uspeti i već planiraju poslovne gubitke, jer ako je suditi po meteorološkim izveštajima, zastoj u sabraćaju Dunavom potrajaće najverovatnije do kraja januara.


Novosti – u vezi s korišćenjem Dina platnih kartica u inostranstvu\nPitanja: Koliko je u Srbiji do sada izdato Dina platnih kartica koje mogu da se koriste u inostranstvu? Imate li podatak o vrednosti transakcija koje su njima obavljene u prethodnom periodu?\nOdgovor: Kartični sistemi mogu poslovno da budu orijentisani na nacionalno tržište ili na globalno tržište. Saradnja sa internacionalnim kartičnim sistemima je način na koji nacionalni kartični sistemi obezbeđuju internacionalnu funkcionalnost (pravljenje zajedničke platne kartice koja u zemlji funkcioniše kao nacionalni brend, a u inostranstvu se koristi na mreži internacionalnog brenda). Francuski Cartes Bancaires, nemački GiroCard, danski Dankort i drugi evropski nacionalni kartični sistemi – samo su neki od primera nacionalnih kartičnih šema koje su kobrendirani sa, na primer, Vizom ili Masterkardom, a vrlo često i sa oba sistema istovremeno kako bi omogućili da njihova nacionalna platna kartica može da se koristi i u inostranstvu. Internacionalni kartični sistemi koji su prisutni na tržištu u Srbiji nisu prepoznali interes za saradnju sa nacionalnim kartičnim sistemom, budući da su već zastupljeni na domaćem tržištu i novi DinaCard proizvod bio bi konkurencija postojećim proizvodima tih kartičnih sistema, pogotovo imajući u vidu cenovnu politiku nacionalne kartične šeme koja je znatno povoljnija u odnosu na internacionalne kartične sisteme.\nMeđutim, Narodna banka Srbije je zaključila ugovor sa kompanijom Discover (koja je takođe internacionalni kartični brend) sa ciljem da se domaćim bankama omogući da svojim korisnicima izdaju nacionalnu karticu koja se može koristiti i u inostranstvu. Sve banke mogu da izdaju DinaCard-Discover kartice, ali su se banke u većoj meri opredelile za DinaCard kartice namenjene za korišćenje u zemlji, dok samo manji broj banaka izdaje Dina kartice sa internacionalnom fukncionalnošću (trenutno od 2 miliona izdatih DinaCard kartica, oko 50.000 su Dina kartice sa internacionalnom funkcionalnošću). Ovakav odnos se može objasniti činjenicom da domaće banke izdaju i kartice internacionalnih brendova, kao i činjenicom da se 97% transakcija karticama realizuje u zemlji, a samo 3% transakcija su one koje građani Srbije obave u inostranstvu. Ova statistika o odnosu plaćanja u zemlji i inostranstvu ne važi samo za našu zemlju, naprotiv, tako visoko učešće domaćih plaćanja je normalno i prisutno i u najrazvijenijim ekonomijama.\nPitanje: Na sajtu dinacard.nbs.rs je navedeno da se određeni tip Dina kartica prihvata na bankomatima i prodajnim mestima u inostranstvu, na prihvatnim mrežama Diners Club International, Discover i Pulse - da li je reč o kobrending karticama ili je reč o posebnoj vrsti ugovora sa pomenutim kompanijama?\nOdgovor: Ugovor koji je zaključila Narodna banka Srbije sa kompanijom Discover podrazumeva izdavanje DinaCard kartica koje mogu da se koriste na svim bankomatima i prodajnim mestima van Srbije na kojima se prihvataju Discover kartice (Discover, Diners Club International i Pulse prihvatne mreže).\nPitanje: Kada se očekuje izdavanje prve kobrending kartice Dina-UnionPay (s obzirom da se uskoro očekuje i potpisivanje finalnog ugovora sa ovom kineskom kartičarskom organizacijom...), odnosno, kada će biti moguće prvo plaćanje Dina karticom u inostranstvu u prihvatnoj mreži UnionPay-a?\nOdgovor: Ugovor koji Narodna banka potpisuje sa kineskom nacionalnom kartičnom šemom UnionPay podrazumeva izdavanje zajedničke DinaCard-UnionPay kartice koja će se prihvatati u zemlji i na svim prodajnim mestima i bankomatima u svetu na kojima se mogu koristiti UnionPay kartice. Sem izdavanja zajedničke kartice, ugovorom će biti obuhvaćeno i prihvatanje UnionPay kartica izdatih u svetu na DinaCard prihvatnoj mreži u Srbiji. Potpisivanje ugovora o saradnji Narodne banke i UnionPay-a je u toku, nakon čega će banke koje izdaju i prihvataju kartice pristupiti prilagođavanju svojih sistema za izdavanje i prihvatanje zajedničke kartice.


SEEbiz.eu / HR / Vučić: Pregovaramo sa Air Serbijom o letovima iz Niša\nAleksandar Vučić Air Serbia Aerodrom Konstantin Veliki Wizz Air Vinci Airports\nDatum objave: 29.09.2018. - 09:53:24\n"Uveren sam da će to biti velika i veoma značajna novost", rekao je Vučić na konferenciji za novinare u Oficirskom domu.\nOn je kazao da je Wizz Air doneo odluku o ukidanju letova od Niša do Malmea zbog nedovoljne popunjenosti svojih aviona.\nVučić je poručio građanima Niša da ne brinu i rekao da će država uložiti mnogo više novca u niški aerodrom.\n"Neće biti prebacivanja para sa aerodroma na određene agencije bez ikakvog zakonskog osnova. Ljudi će imati zagarantovan posao i sigurnu budućnost", rekao je Vučić.\nOn je dodao da će, nakon što "Vinci" preuzme upravljanje beogradskim aerodrom, država sve svoje snage usmeriti u razvoj niškog aerodroma i aerodroma Lađevci kod Kraljeva.


Završena prva faza projekta "Rekreaciona zona Babina rijeka" - Akta.ba\nZavršena prva faza projekta "Rekreaciona zona Babina rijeka"\n11.12.2018. 09:04 / Izvor: Akta.ba\nSlužba za ekologiju, komunalne i inspekcijske poslove Grada Zenica realizovala je prvu fazu projekta "Rekreaciona zona Babina rijeka".\nU okviru projekta vrijednog 60.000 KM, od čega je Grad Zenica osigurao 40.000 KM, a Fond za zaštitu okoliša FBiH 20.000 KM, izgrađene su pješačke staze u dužini od preko 380 metara, izvršena sadnja 95 sadnica stablašica i 93 sadnice niskog rastinja, ukrasnog grmlja, te postavljene klupe za odmor i kante za otpad.\n"Kompletan projekat je radilo Javno preduzeće za prostorno planiranje i uređenje grada Zenica d.o.o., dok je u realizaciju bilo uključeno preduzeće Alba Zenica d.o.o.. Druga faza projekta podrazumijevat će izgradnju šetnica, dječijeg igrališta, kao i druge sadržaje", kaže Sabira Helvida, pomoćnica gradonačelnika za ekologiju, komunalne i inspekcijske poslove.\nPrilikom odabira sadnog materijala za "Rekreacionu zonu Babina rijeka" vodilo se računa, da budu zastupljene vrste otporne na gradske uslove povećanog aerozagađenja, kao i da svojim karakteristikama (veća lisna masa) vrše značajniju funkciju apsorpcije ugljen dioksida, te zadržavanja prašine.\nObzirom na značaj projekta čiji je cilj poboljšanje kvalitete zraka i klimatskih uvjeta, apelujemo na građane da se odgovorno odnose prema mladim sadnicama jer će nam one omogućiti da u vremenu koje dolazi, uživamo u hladovini nove rekreacione zone.\nRekreaciona zona Babina rijeka\nRealizovan projekat zaštite izvorišta Šanica u Jablanici\nPočeli radovi na projektu izgradnje kanalizacionog kolektora u Travniku\nZelene površine postaju mjesta za dječiju radost


Motivirani uspjehom koji je postigao bh.sportist Amel Tuka, ova humanitarna organizacija je odlučila dodijeliti stipendije djeci bez jednog ili oba roditelja koja su aktivno uključena u nekom od sportskih klubova i koji su svojim znanjem zavrijedili pažnju i potporu sličnih institucija. Dijeleći stipendije, direktor „Islamic Relief“ Velija Semir Kukuruzović je mladim stipendistima poželio sreću i zdravlje te izrazio nadu da će stipendije poboljšati njihove treninge i pozvao ih da ne popuštaju u učenju koje je jako važno,a sport će obogatiti i nadopuniti njihovu osobnu ličnost.\nPodsjetio je da je u „zdravom tijelu, zdrav duh“, jer, pojasnio je, da bi duša mogla normalno da funkcionira mora imati zdravo tijelo koje će je nositi, te „ukoliko nema potpore u tijelu duša je slabašna a kada se to dvoje spoji, onda je to savršeno tijelo, sa zdravim razumom koje nosi poletna duša“.\n- Dobro je da u društvu imamo one koji pokreću i koje nose stvari. U ovom momentu smo mi pokrenuli stvari a na mladima je ih da nose. Naša budućnost je u našoj djeci, a prioritet nam je da Bosnu i Hercegovinu ostavimo zdravoj djeci, zdravoj omladini da možemo u miru preći liniju zvanu smrt – kazao je Kukuruzović.\nStipendistima ova pomoć puno znači i rekli su da će je uložiti u sport kojim se bave, streljaštvo, fudbal, rukomet, gimnastika. Kažu da će kupiti bolju sportsku opremu da bi postigli dobre sportske rezultate i tako opravdali povjerenje donatora, škole, ali i BiH. Islamic Relief WW je u novembru u misiji podrške obrazovanju, sportu i drugim društveno-korisnim aktivnostima dodijelio 100 stipendija studentima.


Naucnici dokazali korist od drugog jezika - Srbi sirom sveta - Internet Krstarica\nNaučnici dokazali korist od drugog jezika\nKada sledećeg puta utvrdite da nemate dovoljno strpljenja da sa svojom decom razgovarate na srpskom jeziku samo zato što to njima ponekad zaista predstavlja problem, pokušajte da preispitate sebe i razloge koji vas navode na to da im ne dozvolite da zaborave jezik starog kraja.\nUvek se nađe dovoljno opravdanja i za jednu i za drugu mogućnost, počevši od linije manjeg otpora ili uobičajenih konstatacija tipa: "Kada mu bude zatrebalo, naučiće sam" - iz kolone "protiv", pa do želje da vam dete ne zaboravi odakle su mu koreni - iz kolone "za". Šta god da činite, ovaj članak je za vas - da vam pomogne da uvidite da znanje jezika nikome ne može da škodi.\nUniverzitetski stručnjaci iz Jorka sproveli su istraživanje kojim je obuhvaćeno stotinak osoba starosti od 30 do 88 godina i došli su do zaključka da su ljudi koji aktivno koriste dva jezika bistrijeg uma od onih koji govore samo jedan jezik. Dr Elen Bijalistok je zajedno sa svojim kolegama uz pomoć različitih testova ispitivala kognitivne sposobnosti učesnika u testiranju.\nPolovina ispitanika, Kanađana i Amerikanaca, govorila je samo engleski jezik, dok je druga polovina, poreklom iz Indije, baratala engleskim i tamilskim jezikom. Svi su bili sličnog socijalnog porekla i obrazovanja.\nRezultati su pokazali da osobe koje govore dva jezika, iz svih starosnih grupa, brže reaguju i postižu bolje rezultate na testovima sposobnosti, ali i da mnogo ređe boluju od demencije.\nJoš ranije je ustanovljeno, a sada je ponovo potvrđeno, da mentalno aktivne osobe manje pate od demencije u starosti. Tu spadaju oni koji redovno čitaju, igraju društvene ili misaone igre, rešavaju ukrštenice ili pak sviraju neki muzički instrument.\nDakle, verujemo da ste dobili dodatni razlog zbog čega treba insistirati na upotrebi srpskog jezika u komunikaciji sa ukućanima - kako zbog sebe, tako i zbog njih.


Na granici između Sandžaka i BiH održana parada četnika\nNaslovnica Bosna i Hercegovina Na granici između Sandžaka i BiH održana parada četnika\nBiH – Jučer je Višegrad bi prepun uniformisanih četnika. Nekoliko hiljada članova četničkih organizacija iz regije okupilo se u Draževini kod Višegrada na ceremoniji sjećanja na zločinca Dražu Mihailovića.\n“Bratska sloga danas u Draževini, ravnogorci iz Srbije,Crne Gore,sa Kosova i Metohije u jednom stroju, u jednom glasu pjevaju himnu,slušaju govor Slavka Aleksića vojvode u kojem ističe ulogu đenerala Draže i našu ulogu u vremenu u kome živimo”, navodi se u izvještaju sa skupa kojeg potpisuje Ravnogorski četnički pokret Višegrad. U nastavku spomenutog izvještaja prenesene su riječi Jove Vukeljića, lidera Ravnogorskog četničkog pokreta RS-a.\n“Poslije brata Predraga prisutnima se obratio brat Jovo Vukelić koji je rekao da je ovo veličanstven skup, da se Draža nije uzalud borio za slobodu i Srpstvo.Napomenuo je da je ovo vojska koja je spremna da čuva svoje teritorije i da vrati oduzete. Rekao je da ovdje u našoj otadžbini ne vladaju ni Evropska unija,niti neko treći već mi Srbi”.\nedin 14. ožujka 2015. At 20:33\nU pravu si i tako je.gomila smrdljivih nacionalista.\nPopaj 14. ožujka 2015. At 15:29\nPrvo nije granica između Sandžaka i BiH jer je BiH država,a Sandžak nije i drugo jer se Sandžak prostire u sve tri države tako da ne može imati granicu sa samim sobom.To ja Srbin iz Beograda moram da objašnjavam.Da se vratimo na “četnike”po slici vidim da nisu hiljade već nekoliko nekoliko desetina matorih klovnova kojima se više ne diže pa hajde da ratujemo zbog takvih sam ja zaglavio na dva ratišta.Na kraju pozdrav svim ljudima dobre volje gledajte svoju porodicu i pomažite komšijama a broj ovakvih se polako smanjuje i dobro je da je tako.


Jagodina ide hrabro, ne gleda u tabelu! - Sportske.net\nJagodina ide hrabro, ne gleda u tabelu!\nTrener Jagodine Miljojko Gošić rekao je danas da će njegovi fudbaleri pokušati da budu odvažni i hrabri na prvenstvenoj utakmici protiv OFK Beograda.\nSL: DERBI, pa sve ostalo!Jagodina dovela ''pola tima'' poslednjeg dana prelaznog roka!SL - Pregled kola i tabela, Zvezda kao lider čeka ''večiti derbi''Rajkov transfer obradovao i "Ćurane"Jagodinci ''zaboravili'' šta je to gol?!\nPoslednjeplasirana Jagodina će gostovati OFK Beogradu u devetom kolu Super lige.\n"Ne opterećuje nas pozicija na tabeli. Naprotiv, mislim da ćemo krenuti u novu priču, da su najteži trenuci iza nas i da za klub i ekipu dolaze bolji dani", rekao je Gošić na konferenciji za novinare u Jagodini.\nBeogradski klub je dva mesta iznad šest bodova, tri više od predstojećeg protivnika.\n"OFK nije bio zadovoljan rezultatima na početku prvenstva, tako da se očekuje reakcija. Mi nismo sedeli skrštenih ruku. Nastavili smo svoju borbu, kako uprava tako i stručni štab", kazao je Gošić.\nOn je dodao da su pojedina pojačanja stekla pravo igranja na narednom susretu.\n"Svima je jasno da nismo imali dovoljno agresivnosti, snage, energije i iskustva, naročito u ključnim momentima kada je trebalo da materijalizujemo našu inicijativu. Ohrabruju poslednje tri utakmice", naveo je trener Jagodine.\nGošić je zahvalio navijačima Jagodine na strpljenju i istakao da će njegov tim zbog njih dati sve od sebe da poboljša status.\nUtakmica između OFK Beograda i Jagodine igraće se u nedelju od 17.00 na Karaburmi.


Predstava će biti održana:\n27. aprila 2012. u 20.00h\nRadno vreme bileternice:\nponedeljkom dva sata pre početka predstave\nradnim danima: 12-20h\n450 din umesto 900 din\nza pozorišnu predstavu Hipertenzija\nu Ustanovi kulture Vuk Karadžić\nSvetislav Basara u svom novom komadu ''Hipertenzija'' na autentičan, duhovit i ironičan način donosi apsurdno-istinitu priču punu grotesknog i paradoksalnog humora.\nSa glumačkim dvojcem Predrag Ejdus – Branislav Trifunović, Basara, po prvi put, svoju tragikomičnu priču postavlja na scenu.\nPredstava se bavi životom u Srbiji poslednjih 20 godina u uslovima povišenog društvenog pritiska, koji je doveo do stvaranja dve Srbije – jedna koja smatra da je ta hipertenzija posledica opijenosti istorijom, dok je druga, pak, uverena da nam je hipertenzija nametnuta i sa se neprestano nameće iz tajnih centara moći u Vatikanu, Vašingtonu, Briselu...\nUstanova kulture „Vuk Karadžić“\nA Bulevar kralja Aleksandra 77a\nT 011 24 24 860\nSvetislav Basara, jedan od najznačajnijih savremenih srpskih književnika, u svom novom komadu „Hipertenzija“ na autentičan, duhovit, ironičan način, bez banalne dnevno-političke aktuelizacije, donosi apsurdno-istinitu priču punu grotesknog i paradoksalnog humora. Sa glumačkim dvojcem Predrag Ejdus – Branislav Trifunović, Svetislav Basara, po prvi put, svoju tragikomičnu priču postavlja na scenu, što ovu predstavu čini nesvakidašnjim pozorišnim događajem ove sezone. Prema rečima autora drame, komad se bavi životom u Srbiji poslednjih 20 godina, u uslovima povišenog društvenog pritiska, koji je doveo do stvaranja dve Srbije – jedna koja smatra da je ta hipertenzija posledica opijenosti istorijom i istorijskim porazima, dok je druga, pak, uverena da nam je hipertenzija nametnuta i da se neprestano nameće iz stalnih centara moći u Vatikanu, Vašingtonu, Briselu. „Budući da je naša realnost još uvek mešavina mitologije tajnih službi, velikih političkih priča i uličnih viceva, to su u komadu kao ravnopravni segmenti scenske realnosti postavljeni vicevi, aforizmi i opšta mesta patriotskog novinarstva“, objasnio je Basara.\nEjdus tumači ulogu Mitra Kurdulije, koji sastavlja kraj sa krajem tako što u istom lokalu vodi advokatsku kancelariju i kafanu, dok na zidu drži slike i Aleksandra Rankovića i Svetog Nikole. U lokal po pravni savet dolazi Igor Furtula (Trifunović), za koga se ispostavlja da sin Kurdulijinog pokojnog kolege iz „Službe“, ali mladić ima savremene, mondijalističke nazore. Kroz njihov dijalog, uz mnogo pića, o novijoj srpskoj istoriji i politici, mentalitetu i zaverama, sa pregršt duhovitih opaski autor plasira i neke paradoksalne ideje o poreklu naših nedaća.\nMezoterapiju u Studiju Millon na akciji!


Nastavak radova na izgradnji, rekonstrukciji i proširenju vodovodnih i kanalizacionih linija – GM Press\nRedakcija 24 februara, 2021\t0 Komentara\nZahvaljujući lepom vremenu, JKP „Gornji Milanovac“, pored redovnih sanacija kvarova, nastavlja radove na izgradnji, rekonstrukciji i proširenju vodovodnih i kanalizacionih linija.\nPočetkom nedelje u Ulici kneza Jovana Lazića započeta je izgradnja oko 65 metara kanalizacione mreže i oko 120 metara vodovodne linije. Tokom dana radovi su završeni, što će obezbediti nove priključke, kao i redovno vodosnabdevanje i kanalisanje.\n-Već danas smo krenuli sa rekonstrukcijom vodovodne linije u Beršićima u dužini od 400 metara. Prema dosadašnjoj dinamici, očekujemo da sutra i ovaj deo posla bude gotov-rekao je Ivan Lazić, direktor JKP Gornji Milanovac.\nNakon završetka radova u Beršićima, ekipe JKP će se preseliti na Galič i vršiti zamenu vodovodnih instalacija u tunelu izgrađenom šezdesetih godina prošlog veka, gde se trenutno gubi oko 15 litara vode u sekundi. Rekonstrukcija ove linije rešiće problem gubitaka i obezbediti uredno snabdevanje vodom.\nTags: Beršići, galic, ivan lazić, izgradnja, jkp gornji milanovac, kanalizaciona mreža, rekonstrukcija, Ulica kneza Jovana Lazića, vodovodna mreža


Back TURIZAM TURISTIČKE ORGANIZACIJE Zrenjanin bogatim i sadržajnim programima privlači goste\nutorak, 26 april 2022 19:50\nOsim vinara iz regiona svoja vina predstavili su vinari iz Slovačke, Rumunije i Crne Gore, što je opravdalo prefiks internacionalnog festivala, a našim vinarima dalo priliku da „odmere“ svoja vina sa vinima iz ovih država.\n- Na osnovu viđenog, nadam se da će već sledeće godine ova hala biti mala za broj učesnika i posetilaca koje očekujemo, u odnosu na odjek i pohvale koje smo dobili za organizaciju ovog događaja. Ali nisam iznenađen jer naša opština obuhvata 22 naseljena mesta i svako ima svoje vinogradare i vinare, koji se takmiče na drugim festivala i osvajaju najsjajnija odličja. Posebna priča je ona o Banatskom Šileru, autohtonom vinu koje se razlikuje od drugih vina, jer mu je rodno mesto Banat i nosi u sebi osobenost i privlačnost ovog podneblja. Naši vinari će pokušati u dogledno vreme da ga zaštite, jer se pravi po recepturi staroj preko 100 godina i može da se proba samo u Banatu i nigde više - prokomentarisao je Zoran Ljubotina, direktor Turističke organizacije Grada Zrenjanin.\nDirektor je podsetio na dugu i bogatu prošlost gajenja vinove loze i proizvodnju vina sa ovog prostora. Žitelji sela Aradac, Orlovat, Perlez, Stajićevo, Taraš..., odvajkada su bili poznati po vinima iz vinograda u okviru okućnica. Nekada za sebe i prijatelje, a danas i za najbolje ocene na vinskim festivalima. „Preporod“ banatskih vina nije došao preko noći. Dinamična saradnja na relaciji vinogradar/vinar - nauka/struka/edukacija, a pre svega entuzijazam tamošnjih vinara da uhvate priključak sa najboljim vinskim rejonima Srbije, urodila je plodom. Veliku ulogu na tom putu imala je i TOG u konstantnoj promociji i popularizaciji. Zajednički nastupi vinara i TOG Zrenjanina na sajmovima, kongresima, svim reprezentativnim mestima, danas se podrazumevaju, jer i TO i Grad imaju čime da se ponose.\nTOG je ovom prilikom, za 30-tak vinara koji su prijavili svoje prisustvo, na teme koje su sami predložili, angažovala tri profesora sa poljoprivrednih fakulteta iz Zemuna i Novog Sada, koji su rado došli jer su osetili da ovde ima potencijala, i u ljudima i u zemlji, za razvoj vinogradarstva i vinarstva. Profesori sa Poljoprivrednog fakulteta Novi Sad su bili i u Organizacionom odboru ovog festivala.\nUvod u turističku sezonu 2022. bila je, po broju učesnika, publike, ali i oraganizaciono, najuspešnija do sada 8. Beloblatska kobasicijada početkom februara. Sa lepim vremenom kalendar događaja se ubrzava, a april će ispuniti događaji poput „Buđenja proleća“, Festivala cveća koji će, kao i svake godine, okupiti svećare iz cele zemlje, a Gradski trg i Glavnu gradsku ulicu preplaviti šarenim cvetovima. Za Uskrs, po sedmi put biće održan dečji festival „Uskršnje jaje“, a nakon Prvomajskog uranka, sledi realizacija projekta dva bratska grada, Zrenjanina i Kikinde, koji će krajem maja poći put Novog Pazara, a u julu Trebinja i Herceg Novog, na osnovu Protokola o saradnji koji su početkom godine potpisali direktori turističkih organizacija dva grada, radi saradnje i zajedničkih nastupa na tržištu i promovisanja manifestacija od značaja za obe sredine. Ujedno će to biti poziv na „Dane piva“, najveću i najmasovniju gradsku manifestaciju od 25. do 29. avgusta. U fokusu manifestacije „Banatska bajka - leto u Gradskoj bašti” će i dalje biti afirmacija zrenjaninskih sela, a Korzo fest će u intervalu od 15.jula do 15 avgusta, tokom pet subota u Glavnoj ulici građanima ponuditi kulturne i zabavne sadržaje. Po svim parametrima, biće to dugo i događajima ispunjeno „Zrenjaninsko leto 2022“.


Srbija započela izradu Nacionalne strategije za razvoj biciklizma – Lepe vesti ONLINE\nNacionalna strategija za razvoj biciklizma Republike Srbije predstavljaće jedinstven rukovodeći dokument.\nDunavski centar, u okviru Transnacionalnog programa Dunav, koji finansira Evropska unija, sprovodi projekat “Danube Cycle Plans” koji ima za cilj da podrži razvoj održivog načina korišćenja bicikala u okviru sistema javnog saobraćaja, kao i u turističke svrhe. Projekat će biti koncipiran uz poštovanje bezbednosti biciklista, balansirane mogućnosti pristupa urbanim i ruralnim područjima kao i popularizaciju korišćenja bicikala u svrhu transporta, prenosi dnevni list Danas.\nKako je saopšteno, razvoj biciklizma predstavlja i jedan od ključnih prioriteta Evropske unije, te s tim u vezi Republika Srbija je na svom evropskom putu u obavezi da uskladi i ove zahteve. Naročito treba pomenuti nekoliko dokumenata usvojenih od strane Evropske komisije kao što su Bela knjiga – Putokaz za jedinstveno evropsko transportno područje i Zelena knjiga – Ka novoj kulturi urbane mobilnosti.\nnacionalna strategija za razvoj biciklizma


Evropa strahuje od kolateralne štete u sporu SAD i Kine - Studio B\nEvropa strahuje od kolateralne štete u sporu SAD i Kine\nEvropa strahuje od kolateralne štete u sporu SAD i Kine Tanjug\nEkonomijaEkonomija Pocetna 16. 05. 2018. 10:57:11\nEvropa strahuje od kolateralne štete koju može pretrpeti od rastućeg trgovinskog spora između SAD i Kine, izjavio je danas Fil Hogan, komesar Evropske unije za poljoprivredu, na marginama sajma prehrambenih proizvoda u Šangaju.\nHogan je rekao na konferenciji za medije da je svoju zabrinutost izrazio i na sastanku sa američkim podsekretarom za poljoprivredu Tedom Mekinijem ove nedelje u Šangaju, a povodom pregovora o postizanju trgovinskog sporazuma koje vode dve vodeće svetske ekonomske sile, prenosi agencija Rojters.\nGlavni trgovinski i ekonomski funkcioneri američkog predsednika Donalda Trampa pripremaju se za sastanak s potpredsednikom kineske vlade Liu Heom u Vašingtonu, a na dnevnom redu je više pitanja – počev od zaštite prava intelektualne svojine do poljoprivrednih proizvoda i proizvodnih kapaciteta u sektoru čelika.\nHogan je takođe, na sastancima sa visokim zvaničnicima kineske vlade ove sedmice, pozvao Peking da ostavi otvoreno tržište za govedinu iz EU, nakon što je Kina odobrila uvoz iz Irske, a zatražio je i razjašnjenje o uvođenju sertifikata o bezbednosti hrane koje je ova zemlja predložila.\nEvropu i SAD brine to da će predložena pravila o bezbednosti hrane zahtevati zdravstvene sertifikate za sve uvozne namirnice, čak i za proizvode s niskim rizikom, što će otežati trgovinu vrednu više hiljada milijardi dolara sa svetskom ekonomijom broj dva.\nTrebalo je da ova pravila stupe na snagu u oktobru prošle godine, ali je Peking prihvatio dvogodišnje odlaganje kako bi kompanije imale više vremena da se prilagode novim standardima.\nMeđu kineskim zvaničnicima sa kojima se Hogan sastao bili su i Han Čangfu, ministar za poljoprivredu i ruralni razvoj, i vicepremijer Hu Čunhua, dodaje Rojters.


"Pekus", ciljevi, str. 2\n4. Cilјevi u oblasti etničke istorije:\n(1) podsticanje određenih naučnih disciplina, koje se bave entičkom istorijom, da veću pažnju posvete antropogeografskoj metodi prikulјanja i obrade rodoslovne građe, koja jedino može dati - u kombinaciji sa istorijsko-arhivskom metodom – nove i značajne rezulate u interpretaciji složenih etnogenetskih procesa;\n(2) propagiranje i podsticanje individualnog istraživanja porodične istorije rodo-slovnom metodom, i pružanje stručne pomoći zainteresovanim licima na izradi rodoslova, sa afirmacijom stanovišta da nema etničke istorije izvan porodične, jer je etnogeneza jednoga naroda samo skup porodičnih geneza, odnosno nastanka i razvoja rodova koji pripadaju tome narodu.\n5. Cilјevi u oblasti etničkog identiteta (etniciteta):\n(1) eksplikacija, afirmacija i popularizacija činjenice da današnji Vlasi objektivno imaju dvojni etnički identitet, jer su poreklom etnički Rumuni kod kojih se tokom viševekovnog procesa asimilacije na tlu Srbije, u potpunosti formirala srpska nacionalna svest;\n(2) afirmacija etnološke definicije da etnonim Vlah danas u Srbiji označava osobu koja je u etničkom pogledu Rumun a u pogledu nacionalne svesti Srbin;\n(3) zalaganje za slobodno izjašnjavanje o etničkoj pripadnosti, bez pritisaka i manipulacija sa bilo koje strane, i rad na podizanju nivoa građanske svesti o pravu na naučnu istinu, i osposoblјavanje javnosti da je razlikuje od laicizma, tendencioznosti i nonsensa svake vrste u literaturi, medijima i posebno na društvenim mrežama;\n(4) afirmacija etnonima „Vlah“ na srpskom, „Rumîn“ na vlaškim narečjima i „rumân“ na rumunskom književnom jeziku kao najadekvatnijim pojmovima za savremeno određenje etničkog identiteta Vlaha u nauci i literaturi, ne sprečavajući nikoga da lično koristi bilo koji drugi etnonim koji po svojoj savesti i osećanjima smatra za sebe adekvatnim;\n(5) podržavanje odluke rumunskog Parlamenta da se pod zakonsko okrilјe rumunske dijaspore prihvate svi pripadnici tradicionalnih rumunskih etničkih zajednica Balkana, koji se svojom slobodnom volјom identifikuju sa rumunskom kulturom, bez obzira na njihovu tradicionalnu endo i egzo etnonimiju.\n6. Cilјevi u oblasti međusobnog odnosa Vlaha i Rumuna:\n(1) podsticanje vlaškog i rumunskog Nacionalnog saveta na tešnju saradnju preko akcije bratimlјenja vlaških i rumunskih sela, vlaških i rumunskih Kulturno-umetničkih i sportskih društava i vlaških i rumunskih nevladinih organizacija, i osmišlјavanje programa koji bi omogućili njihove češće susrete radi direktnog upoznavanja i ličnog uvida lјudi u sličnosti i razlika između ova dva istorijska entiteta;\n(2) oslobađanje od zablude koja vlada u rumunskim krugovima da je kod Vlaha postojala razvijena rumunska nacionalna svest, ali da se Vlasi ne izjašnjavaju za Rumune jer žive pod presijom srpske vlasti koja im to zabranjuje; Udruženje će s posebnom pažnjom istraživati ovu pojavu, i ukazivati javnosti na prave razloge zbog kojih se ona javlјa kao imanentan i delikatan društveni fenomen;


Ministar za državnu upravu i lokalnu samoupravu Milan Marković je prošle sedmice izjavio da je Ministarstvo prosvete odlučilo da odobri akreditaciju Pravnom i Ekonomskom fakultetu Univerziteta u Nišu i omogući im otvaranje odeljenja u Medveđi. On je, na konferenciji za novinare, rekao da je u Preševu, Bujanovcu i Medveđi jedno od ključnih pitanja pitanje obrazovanja.\n- U ovom momentu obrazovanje, posebno za građane albanske nacionalnosti u Preševu, Bujanovcu i Medveđi nije rešeno na odgovarajući način, ne zbog neaktivnosti Republike Srbije, već zbog objektivnih okolnosti koje su se dešavale u prethodnim godinama - rekao je Marković.\nPredsednik opštine Medveđa Slobodan Drašković saopštio je da će u početkom avgusta početi upisni rok za odeljenja Pravnog i Ekonomskog fakulteta koja će biti otvorena u Medveđi. Kvalifikacioni ispit za upis u ova isturena odeljenja Univerziteta u Nišu biće organizovan početkom septembra, rekao je Drašković.\nPrema planu, biće upisano po 30 budućih pravnika i ekonomista na budžetu i po 35 pet samofinansirajućih studenata. Predsednik opštine je dodao da se radi i na organizovanju nastave na albanskom jeziku.


Turske zastave na srpskim imanjima kod Vareša - TAMO DALEKO\n8. фебруара 2020. Zdravko Elez 692 Views 0 Comments\nU srpskom selu Okruglica i drugim srpskim selima na području opštine Vareš tokom prošle godine vijorile su se zastave Turske, koje su bez saglasnosti vlasnika zemljišta srpske nacionalnosti postavljali stočari i ovčari bošnjačke nacionalnosti, saopšteno je iz Odbora za zaštitu prava Srba u Federaciji BiH.\nU saopštenju je navedeno da su zastave uklonjene ili ih je vjetar odnio tek prije mjesec dana, ali i dalje, stalnim provokacijama, želi se naterati srpsko stanovništvo da zaboravi na svoja ognjišta u selima u Varešu i da prodaju zemljište po niskim cenama.\n„Bošnjaci bez saglasnosti srpskih vlasnika ulaze u njihove posede i napasaju stoku. Na imovini i zemljištu jedne srpske porodice je postavljen nišan, kao obilježje groba pokojnika muslimanske vjere, iako niko nikada porodicu i vlasnika zemljišta srpske nacionalnosti nije obavijestio da je na njegovoj zemlji neko sahranjen“, navedeno je u saopštenju.\nIz Odbora navode da Bošnjaci iz udaljenih bošnjačkih sela vozilima prolaze kroz srpska sela na području opštine Vareš sa istaknutim zastavama Turske, čime se dodatno pokušava poljuljati volja Srba da očuvaju srpsku zemlju.\n„Selo Okruglica, koje je u sredini drugih srpskih sela Naseoci, Neprivaj, Očevlje, Pajtov Han, Pođavor, Poljanice, Samari, Rokoč, Slavin, Sršljenci, Šikulje, naročito je na udaru jer kada bi Srbi iz Okruglice počeli sa prodajom zemljišta onda druga sela ne bi imali nikakve šanse da opstanu, a da ne prodaju zemljište“, navedeno je u saopštenju.\nIz Odbora poručuju da oni koji možda imaju nameru da zastavama Turske i stalnim provokacijama nateraju Srbe da prodaju svoja imanja, treba da znaju da su Srbi pod vlašću Turske preživeli pet vekova, pa će preživeti i provokacije i izazove današnjeg vremena.\nАнтисрпство у колевци српства →


Peđa Mijatović preuzima šabačku Mačvu | Mačva zdravog razuma\nNaslovna Vesti Peđa Mijatović preuzima šabačku Mačvu\nPeđa Mijatović preuzima šabačku Mačvu\nFudbalskom klubu Mačva iz Šapca ove sezone ne cvetaju ruže u Ling Long ligi Srbije a kako stvari stoje mogli bi uskoro da dobiju i novog vlasnika. Prema ekskluzivnom saznanju do kojeg je došla naša redakcija bivši proslavljeni reprezentativac Jugoslavije, Partizana i Real Madrida Predrag Peđa Mijatović preuzima klub iz Šapca.\nU kratkom telefonskom razgovoru Peđa je kazao da je zainteresovan preuzeti klub iz Šapca. Sledeće nedelje dolazim u Srbiju i preduzeću sve potrebne radnje kako bih uspeo da se sa čelnicima kluba dogovorim oko detalja – kazao je Mijatović.\nPošto smo razgovarali i o sadašnjem selektoru Draganu Stojkoviću Piksiju, Mijatović je dao veliku podršku svom dugogodišnjem saigraču i porodičnom prijatelju. Peđa je dodao da je siguran da se niko od moćnika i političara Piksiju ne sme mešati u posao, jer će Piksi istog trenutka ako se to dogodi dati momentalni otkaz.\nNa kraju razgovora shvatismo da sve u vezi FK Mačva i eventualnog dolaska proslavljenog fudbalera u Šabac ipak je samo prvoaprilska šala.\nPrethodni tekstFranšiza Kempinski otvara hotel u Bogatiću!\nSledeći tekstOvo nije prvoaprilska šala: Makedonci pobedili Nemačku!!!


Objekti i fabrike - Euromodus d.o.o. - Iveco\nIveco na svih 5 kontinenata ima svoje fabrike i razvojne centre.\nIveco je prisutan na svih 5 kontinenata sa više 28.000 zaposlenih: 27 fabrika koje se nalaze u 16 zemalja širom sveta, proizvode vozila sa najsevremenijim tehnološkim rešenjima koja potiču iz 6 razvojinih centara.\nVeoma rasprostranjena postprodajna mreža servisa garantuje našu podršku na bilo kom geografskom području gde se Iveco vozilo koristi.\nU njima se primenjuju najnaprednije tehnologije i proizvodne metode kako bi se dobili najkvalitetniji proizvodi i kako bi se obezbedilo da fabrike funkcionišu u uslovima koji odgovaraju zaposlenima. Upravo iz tih razloga, u svim fabrikama postoje sertifikati ISO 9001 – vision 2000 (upravljanje kvalitetom po procesima) i ISO 14000 (zaštita prirodne sredine).\nOni su rasprostranjeni po celom svetu, sa aspekta Iveco ulaganja u tehnologiju i proizvode, oni su najvažnije ta čke . Cilj ovakvih ulaganja je da se na tržištu neprestano nude sve bolja i bolja vozila, koja pružaju manje operativne troškove i visoke standarde po pitanju zaštite životne sredine – koja su, u velikom broju slučaja, za korak ispred važećih regulativa.\nMarketinška i servisna mreža\nIveco poseduje globalnu prodajnu i servisnu strukturu koja se prostire na 5 kontinenata - preko 2.000 prodajnih objekata i preko 5.000 servisa. Sve se to oslanja na dobro organizovane, stručne partnere, koji svoje znanje i stručnost stavljaju na raspolaganje klijentima.


Marković predstavio treći paket Vladinih mjera podrške građanima i privredi vrijedan 1,22 milijarde eura - PORTAL REVIJE FOKUS\nJuly 23, 2020 drdrago\tNo Comments\nMarković je rekao da je ne manje važno da ćemo do ovolike sume novca i izdvajanja doći na fiskalno održiv način, ne ugrožavajući stabilnost finansijskog sistema. „Da bi se ovako planirana ekonomska strategija sprovela u djelo, Vlada je pripremila cijeli spektar zakonodavnih intervencija. On podrazumijeva donošenje dva nova zakona: zakon o inovacionoj djelatnosti, zakon o podsticajnim mjerama za razvoj istraživanja i inovacija, ali i suštinske intervencije u smislu izmjena i dopuna još dva važna zakonska teksta – Zakona o porezu na dodatu vrijednost i Zakona o energetici”, kazao je premijer\n„Pandemija koronavirusa, pored zdravstvene, uzrokovala je i ekonomsku krizu globalnih razmjera, čiji se negativni uticaj ne može preciznije procijeniti niti se, nažalost, danas nazire njen kraj. Nakon što smo veoma uspješno savladali izazove na samom početku epidemije, i u prvim danima njene pojave reagovali adekvatnim mjerama ekonomske podrške privredi i građanima implementirajući ih tokom prvog i dugog kvartala, naše očekivanje je bilo da ćemo treći paket mjera ipak donijeti u povoljnijem ambijentu od današnjeg. Prvi paket mjera iznosio je 280 miliona eura i dominantno se odnosio na održavanje tekuće likvidnosti, te podršku najugroženijim kategorijama stanovništva. Drugi set mjera kreiran je u pravcu očuvanja radnih mjesta i stvaranja pretpostavki za brži oporavak naše ekonomije. Za to smo samo do juna izdvojili oko 40 miliona eura. Već u toku implementacije svih ovih aktivnosti bili smo svjesni činjenice da trenutak koji živimo prevazilazi domete interventnih mjera koje su na sličan način sprovele i mnoge druge države. Uvidjeli smo i da nam je globalna ekonomska situacija nametnula još veću i zahtjevniju obavezu – obavezu odgovornog, promišljenog i dugoročnog pristupa u ekonomiji i razvoju. Zbog toga će treći paket ekonomskih mjera, koji se priprema već mjesecima, iznositi 1,22 milijarde eura“, saopštio je premijer na konferenciji za medije održanoj neposredno nakon što je Vlada usvojila treći paket mjera.\nMarković je rekao da je ne manje važno da ćemo do ovolike sume novca i izdvajanja doći na fiskalno održiv način, ne ugrožavajući stabilnost finansijskog sistema.\n„Da bi se ovako planirana ekonomska strategija sprovela u djelo, Vlada je pripremila cijeli spektar zakonodavnih intervencija. On podrazumijeva donošenje dva nova zakona: zakon o inovacionoj djelatnosti, zakon o podsticajnim mjerama za razvoj istraživanja i inovacija, ali i suštinske intervencije u smislu izmjena i dopuna još dva važna zakonska teksta – Zakona o porezu na dodatu vrijednost i Zakona o energetici”, kazao je premijer.\nPremijer je istakao da će se mjere, ili bolje reći nova ekonomska strategija, protezati u periodu od četiri godine, čime ćemo obezbijediti izvjesnost i predvidivost za našu privredu, kompanije i preduzetnike, a sljedstveno tome i sigurnost za zaposlene, penzionere, korisnike socijalnih davanja i sve naše građane.\nTreći paket mjera obuhvatiće, saopštio je premijer, određene kratkoročne i posebno dugoročne mjere.\n– Unapređenje konkurentnosti privrede i to kroz 17 programskih linija i davanjem 10 miliona eura bespovratnih sredstava samo u 2020. godini;\n– Podršku privredi kroz subvencionisanje zarada uključujući turizam u ukupnom iznosu od 16,2 miliona eura;\n– Podršku najugroženijim kategorijama stanovništva u iznosu od 1,8 miliona eura;\n„Dakle, u okviru interventnog pristupa ponovo ćemo subvencionisati zarade i sačuvati naše zaposlene, reprogramirati kredite i smanjiti stopu PDV-a sa 21% na 7% na pripremanje i usluživanje hrane i bezalkoholnih pića u svim ugostiteljskim djelatnostima i to na period od godinu dana”, kazao je premijer Duško Marković.\nPredsjednik Vlade je rekao da je, uvažavajući potrebe najranjivijih kategorija građana, predviđena i novčana pomoć sa po 200 eura za korisnike materijalnog obezbjeđenja porodica i korisnike materijalnog obezbjeđenja boraca.\n„Pored toga, Vlada će predložiti amandman na Zakon o izmjenama i dopunama zakona o penzijskom i invalidskom osiguranju kojim će se obezbijediti korisnicima najniže penzije da im se planirano povećanje od 13% retroaktivno isplati od 1. januara 2020. godine. Vjerujemo da će pomenute mjere, iako metodološki kratkoročne, uz brojne druge koje ih prate, postići efekat koji se od njih očekuje u brzom roku“, rekao je premijer.\nMarković je predstavio dugoročne mjere navodeći da je riječ o Vladinoj strateškoj viziji podrške svim granama ekonomije.\n– Razvoju informacionih tehnologija sa ambicijom prerastanja ovog sektora u IT industriju\nPremijer je kazao da je očigledno da dugoročne mjere treba da ostvare efekat u svim onim granama gdje nova realnost nameće i potrebu novog i posebno podržanog ekonomskog modela.\n„Zbog toga je treći paket na srednji i duži rok prepoznao prostor za brz i fokusiran razvoj, zasnovan na postignutim rezultatima, isprobanim iskustvima i platformi stavljanja postojećih i izdašnih resursa u funkciju održivog razvoja. U ovom dijelu posebno smo prepoznali važnost ulaganja u oblasti informacionih tehnologija, gdje smo za podsticaje namijenili oko 30 miliona eura. Ipak, osim razvojnih mogućnosti u svim oblastima koje nam to nude, prepoznali smo još jedno polje na kojem je neophodno djelovati istovremeno. To je neophodnost racionalizacije i smanjenja neproduktivnih proškova, saopštio je Marković.\nMarković je kazao da projektovana strateška ulaganja i ekspanzivna budžetska potrošnja koja imaju razvojni karakter i da, na drugoj strani, treba da budu praćene štednjom i racionalizacijom onamo gdje tekuća potrošnja predstavlja balast i ne pruža novu vrijednost ili razvojnu mogućnost.\nZbog toga će, kazao je, treći paket obuhvatiti i:\n– Smanjenje tekuće neinvesticione potrošnje u obuhvatu od dodatnih 10% kod svih budžetskih korisnika i državnih fondova. Ovdje će pod posebnom pažnjom biti racionalizacija budžetske pozicije – Ostala lična primanja\n– Smanjenje voznog parka u javnoj administraciji, ograničavanje broja korisnika koji imaju pravo ka korišćenje službenih vozila, kao i prodaju dijela voznog parka\nPremijer je kazao da Vlada smatra obavezom da osigura ekonomsku i finansijsku stabilnost i materijalnu sigurnost svakog pojedinca uz obezbijeđen infrastrukturni i sveukupni razvoj i dalji rast naše ekonomije.\n„Zbog toga nijesmo ostali na pristupu nekih drugih ekonomija i ekonomskih doktrina koje svoje planove i intervencije planiraju na kratak rok. Mi smo stabilnost i sigurnost u ovoj najvažnijoj društvenoj oblasti postavili na rok od naredne 4 godine, sa ulaganjem milijardu i dvjesta dvadeset miliona eura u sopstveni razvoj i održivost, stvarajući na taj način obavezu i za novu Vladu. Od takve obaveze mi nećemo bježati, kao ni od odgovornosti i posvećenosti da sve ovo o čemu će detaljnije govoriti kolege ministri pretvorimo u djelo, u novu šansu i novu vrijednost za našu Crnu Goru, za svakog pojedinca i njegovu porodicu“, istakao je Marković.\nPrethodna priča Ne bira način da bude u centru pažnje: Vučić u Banjaluci djeci dijelio slatkiše (VIDEO)\nSledeća priča U Baranina Alana Kožara i Užičanina Damira Hadžića ispaljeno 29 hitaca\nPjesme Beranke Rebeke Čilović uvrštene u svjetsku antologiju ženske poezije


Trzavice u vladajućoj garnituri: Marković se distancira od rasprave oko Crkve unutar partije? – Borba\nPrema pouzdanim saznanjima krugova bliskih vrhu crnogorskog režima, koji su insistirali na anonimnosti, crnogorski premijer Duško Marković u poslednje vrijeme, kako na sjednicama Vlade, tako i prilikom odvojenih sastanaka sa ministrima, nastoji da se distancira od svake rasprave o nakaradnom tzv. Zakonu o slobodi vjeroispovijesti i njegovoj primjeni, za razliku od pojedinih ministara, prije svih ministra pravde i potpredsjednika Vlade Crne Gore Zorana Pažina, koji se zdušno bavi ovim pitanjem.\nNaime, Marković, bez obzira na poziciju drugog čoveka u Crnoj Gori, ne može do kraja da prikrije likovanje zbog situacije u kojoj se zemlja našla nakon usvajanja pomenutog „Zakona“, svestan činjenice da je on usvojen kao projekat apsolutnog gospodara Crne Gore Mila Đukanovića.\nPritom, uzimajući u obzir sve veći broj učesnika veličanstvenih mirnih šetnji, litija i molebana koji se iz nedelje u nedelju održavaju širom Crne Gore, sa glavnim ciljem povlačenja ovog „Zakona“, Marković procjenjuje da bi, ako bi se dovoljno ogradio od pokušaja njegovog sprovođenja i otimačine vekovnih svetinja Srpske pravoslavne crkve (SPC), mogao sebe donekle da „amnestira“, i svu odgovornost svali na Đukanovića.\nStoga, iako duboko prezire SPC, imajući u vidu njegova deklarisana komunistička ubjeđenja, Markoviću je draže da u ovoj situaciji Đukanović bude na gubitničkoj strani i da se ispostavi da je pogriješio jer je uporno insistirao na usvajanju ovog „Zakona“.\nSa druge strane, kako saznajemo od istih izvora, crnogorski režim priprema novu rundu pregovora sa SPC, na kom planu namjerava da oformi poseban tim pravnika i stručnjaka sa Pravnog fakulteta u Podgorici, koji nisu članovi niti funkcioneri vladajuće Demokratske partije socijalista (DPS), ali su pod njenom direktnom kontrolom.\nNa taj način, Đukanović i njegova kamarila će pokušati da stvore privid da je pomenuti pravni tim nezavisan, i da će u pregovore o sudbini pomenutog „Zakona“ ući oslobođen režimske kontrole.\nDa li će Đukanović formiranjem „nezavisnog“ pravnog tima za pregovore sa SPC uspeti da makar donekle iskontroliše štetu i zaustavi sada već veoma izvjestan pad sopstvenog rejtinga i rejtinga DPS, ili mu je Marković svojim odnosom već napravio problem koji neće moći da riješi, ostaje da se vidi u narednim danima.\nSamo se vi nadajte i šetajte.. Mu smo ih već vratili, uknjižiće se na državu a vi možete malo prošetati do Vučića ili Dodika\nBas suprotno.Mislim da trenutno nema Djukanovicu bliskijeg covjeka od Markovica…


Za pokretanje biznisa nezaposlenih mladih 400 hiljada KM – Biznis.ba\nZa pokretanje biznisa nezaposlenih mladih 400 hiljada KM\nobjavljeno 18. jul 2018. u 07:52\nInstitut za razvoj mladih KULT u saradnji sa osam jedinica lokalne samouprave dodijelit će 400.000 KM za pokretanje biznisa nezaposlenih mladih u okviru Preduzetničkog fonda za mlade.\nUgovori Instituta i jedinica lokalne samouprave koje će biti dio programa Preduzetnički fond za mlade, bit će potpisani danas na Ilidži.\nUgovore će potpisati izvršni direktor Instituta za razvoj mladih KULT Jasmin Bešić te načelnici i gradonačelnici osam jedinica lokalne samouprave koje učestvuju u Preduzetničkom fondu za mlade, a ceremoniji potpisivanja ugovora prisustvovat će i ambasador Kraljevine Švedske u Bosni i Hercegovini Anders Hagelberg.\nTim ugovorima osigurana je podrška mladim nezaposlenim osobama u dobi od 18 do 30 godina u razvoju biznisa mikro, malih i srednjih preduzeća, doprinoseći na taj način konkurentnosti lokalnih ekonomija i stvaranju mogućnosti za zapošljavanje mladih kao teže zapošljivih kategorija.\nInstitut za razvoj mladih KULT uz podršku Ambasade Kraljevine Švedske u BiH izdvojit će ukupno 200.000 KM za implementaciju projekta u osam lokalnih zajednica, a jednak iznos izdvojit će i jedinice lokalne samouprave.\nPrema istraživanju Instituta za razvoj mladih KULT “Na putu ka politici prema mladima FBiH: analiza stanja i potreba mladih u Federaciji Bosne i Hercegovine”, svaka druga mlada osoba željela bi pokrenuti vlastiti biznis, ali im je u tome potrebna finansijska, savjetodavna i edukacijska podrška, zbog niza prepreka s kojima se pritom susreću.\nDirektna finansijska i savjetodavna pomoć koju lokalne zajednice mogu pružiti mladima ključna je za dugoročno rješavanje njihovih najvećih problema, kao što je nezaposlenost.\nIzjave za medije predviđene su u 12.00 sati, najavljeno je iz Instituta za razvoj mladih KULT.


– Realno je očekivati da u prvih šest meseci ove godine budu usvojene izmene Poslovnika o radu Narodne skupštine, dok bi do marta mogao biti završen prednacrt – rekao je Petković.\nOn je istakao da je neophodno izmeniti postojeći Poslovnik o radu jer je u određenim delovima nedorečen.\n– Javnost očekuje da bude promenjen deo koji se odnosi na uvođenje reda u poslaničkom radu, ali je bitno da budu tretirani i ostali delovi koji su nedorečeni – naveo je Petković.\nOn je dodao da očekuje izmene dela Poslovnika o radu koji se tiču članstva u skupštinskim odborima kako bi bili još više profesionalizovani.\n– Potrebno je da odbori imaju više spoljnih članova i da veći deo posla obavljaju kako bi na plenarnim sednicama bilo manje materijala – dodao je Petković, prenosi Srpskainfo.\nPetković: Incko treba da podnose izveštaj o svom radu Narodnoj skupštini RS


Od 7. do 10. marta pojačane kontrole učesnika u saobraćaju | Banja Luka 24 sata\nHome Vijesti Od 7. do 10. marta pojačane kontrole učesnika u saobraćaju\nMinistarstvo unutrašnjih poslova Republike Srpske od 7. do 10. marta organizuje akciju pojačane kontrole učesnika u saobraćaju širom Srpske sa naglaskom na utvrđivanje prisustva alkohola, droga ili lijekova koji se ne smiju upotrebljavati prije ili tokom vožnje.\nU saopštenju iz MUP-a Srpske navode da će kontrole biti organizovane širom Republike Srpske, a sve sa ciljem poboljšanja stepena bezbjednosti u saobraćaju.\nIz MUP-a ističu da je vožnja pod uticajem alkohola, opojnih droga ili psihoaktivnih lijekova veoma opasna.\nU saopštenju se podsjeća da je prošle godine evidentirano 120 saobraćajnih nezgoda sa smrtno stradalim licima, a prisustvo alkohola u organizmu utvrđeno je kod vozača u 40 saobraćajnih nezgoda, dok je više od 1,5 promila alkohola izmjereno kod vozača u 22 saobraćajne nezgode.\nMUP Srpske apeluje da se svi učesnici u saobraćaju odgovorno ponašaju i poštuju propise, te tako zaštite sebe, ali i druge učesnike u saobraćaju.


Počela izgradnja stanova za zdravstvene radnike u Nikšiću\nDatum objave: 06.07.2017 14:55 | Autor: PR služba\nU naselju Rudo polje u Nikšiću ozvaničeni su radovi na izgradnji dvije stambene zgrade sa 70 stanova za zdravstvene radnike. To je gradnja prvih stambenih zgrada za zdravstvene radnike u Nikšiću, poslije pauze od 30 godina, koji će dobiti stanove po povoljnim uslovima od oko 550 EUR za kvadrat. Vrijednost radova je 2,35 miliona eura, a biće izgrađeno 20 dvosobnih, 38 jednosobnih stanova, kao i 12 garsonjera.\nDržavni sekretar u Ministarstvu zdravlja Milovan Vujović rekao je da u saradnji sa Vladom pomažu realizaciju brojnih takvih projekata, i kazao da se nada će ubuduće biti intenzivnije rješavanje stambenih pitanja zaposlenih u zdravstvu. Vujović je ukazao na dobru saradnju sa Opštinom Nikšić i Stambenom zadrugom, kao i Sindikatom zdravstva koji se bore za bolje uslove zdravstvenih radnika.\nPredsjednik nikšićke Opštine Veselin Grbović kazao je da je riječ o projektu koji zajedno realizuju Sindikat zdravstva, Ministarstvo zdravlja i lokalna uprava grada.\n„Opština je besplatno obezbijedila plac i oslobodila Sindikat plaćanja komunalija za gradnju, ukupne vrijednosti oko 475 hiljada EUR, a za realizaciju ostalih finansijskih poslova zadužen je Sindikat zdravstva“, rekao je Grbović.\nDirektor Stambene zadruge i predsjednik jednog od Sindikata zdravlja Vladimir Pavićević kazao je da je gradnja stanova za zdravstvene radnike rezultat njihove uspješne saradnje sa Opštinom i Ministarstvom zdravlja i da bi trebalo da budu završeni do kraja naredne godine.\nPavićević se zahvalio Ministarsvu zdravlja koje finansijski pomaže Zdravstvenu zadrugu i Opštini što je oslobodila plaćanja komunalija i kazao da se nada će i u ostalim gradovima uspjeti da na taj način poboljšaju status i položaj zdravstvenih radnika.\nPredsjednica Sindikata Opšte bolnice u Nikšiću Željka Vasiljević navela je da u Nikšiću ima oko 800 zdravstvenih radnika, od kojih 25 odsto nije riješilo stambeno pitanje.


“BiH nije sklonjena iz javne nabavke EU lijekova” | BN\n“BiH nije sklonjena iz javne nabavke EU lijekova”\nBiH nije sklonjena iz javne nabavke EU lijekova, već je uključena u procedure javne nabavke EU u okviru rezervnih količina, kao i neke druge zemlje, saopšteno je iz Ministarstva civilnih poslova u Savjetu ministara.\nBosna i Hercegovina 20.07.2020 | 20:42\nMinistarstvo civilnih poslova je pristupilo prikupljanju potreba za nabavku lijekova “remdesivir”, “hidroksihlorokin”, “kaletra” i “interferon beta”, tragom dopisa Evropske komisije Savjetu ministara u kojem Savjet obavještavaju o njihovoj odluci da u skladu sa mehanizmima JPA pokrenu proceduru javne nabavke za navedene lijekove.\nU saopštenju je istaknuto da je Ministarstvo civilnih poslova odmah prikupilo presjek potreba, koje je proslijedilo na dalje postupanje.\n– Želimo istaći da je ovo bila aktivnost kojom se pokazao značaj brzog koordinisanja u kriznim situacijama između entiteta i koristimo priliku da zahvalimo resornim ministarstvima zdravstva za dobru saradnju – navedeno je u saopštenju.\nUkupna vrijednost nabavke biće poznata onog trenutka kada bude završena procedura javnih nabavki, koja je u nadležnosti Evropske komisije, i kada resorna ministarstva definišu konačne potrebe shodno cijenama, a finansijska sredstva za nabavku lijekova su u nadležnosti entiteta i resornih ministarstava.\n– Lijekovi će se pojaviti u BiH onog trenutka kada sve procedure budu okončane i ne nabavljaju se za tržište, nego za zdravstvene ustanove – navedeno je u saopštenju.\nMinistarstvo je, reagujući na informacije objavljene u medijima da BiH nije uključena u proceduru javne nabavke EU za lijekove, istaklo da je ono na temelju iskazanih potreba nadležnih ministarstava zdravstva i Odjeljenja za zdravstvo i ostale usluge Brčko distrikta dva puta dostavilo tabelarni pregled potreba za BiH, s ciljem uključivanja u proceduru javne nabavke EU za lijekove.\nMinistarstvo inostranih poslova u Savjetu ministara se, elektronskom porukom od 12. juna, poslatom nakon radnog vremena (17.15 časova), obratilo Ministarstvu civilnih poslova sa zahtjevom da se dostave treći put, do 15. juna u 12.00 časova, usaglašene liste potreba radi pokretanja procedure javne nabavke EU za lijekove.\n– Odmah 15. juna je upućen dopis resornim ministarstvima sa zahtjevom da iskažu potrebe u najkraćem roku i 17. juna su stigli odgovori iz entitetskih ministarstava, a 18. juna iz Brčko Distrikta. Istog dana je kompletirana lista proslijeđena Ministarstvu inostranih poslova – navedeno je u saopštenju.\nMinistarstvo civilnih poslova, je u skladu sa zakonom definisanim nadležnostima, bilo u obavezi da zatraži konačnu potvrdu potreba od nadležnih ministarstava zdravlja i Odjeljenja za zdravstvo i ostale usluge Brčko distrikta.\nU saopštenju je istaknuto da je ovo ministarstvo u dva navrata dostavljalo Ministarstvu inostranih poslova tabelarni pregled potreba za BiH, iz kojeg su, nakon treće kompletirane liste, obaviješteni da se BiH može uključiti u rezervnu nabavku, kao i sve druge zemlje koje do navedenog datuma nisu dostavile finalnu potvrdu potreba.\nMinistarstvo civilnih poslova je, posredstvom Ministarstva inostranih poslova, zatražilo od Direkcije za zdravlje Evropske komisije da BiH bude uključena u procedure javne nabavke EU u okviru rezervnih količina lijekova, s obzirom na to da će i te količine lijekova biti planirane procedurom javne nabavke EU.


Apple najveći proizvođač pametnih telefona | PC Press\n5. avgust 2011. 10. april 2017. drenkovic\nSudeći prema poslednjem IDC izveštaju, Apple je trenutno broj 1 proizvođač pametnih telefona na svetu.\nApple je isporučio 20,3 miliona iPhone telefona u drugom kvartalu 2011. godine (Q211), što je povećanje za 141,1 odsto poredeći sa prošlogodišnjih 8,4 miliona, tako da je njegov udeo sada narastao sa 13 na 19,1 odsto. U međuvremenu, Samsung je ostvario još veći napredak – sa 3,6 miliona na 17,3, što je povećanje za 380,6 odsto, pa sada zauzima 16,2 tržišnog udela.\nOba proizvođača su prestigla prošlogodišnjeg lidera Nokiju, koji je jedini od prvih pet proizvođača sa prodajom manjom za 30,4 odsto. RIM je sa prošlogodišnje druge pao na četvrtu poziciju, jer je ostvario povećanje od samo 10,7 odsto. HTC je ostvario odlično povećanje prodaje od 165,9 odsto, ali ga je Samsung ipak pretekao, pa je sa prošlogodišnje četvrte pao na petu poziciju.\nLG, Motorola i Sony Ericsson, zajedno sa još nekoliko manjih proizvođača zauzimaju ostalih 26,4 odsto. Istraživanje IDC-a je još jednom pkazalo da je Android najpopularniji operativni sistem, a da je Apple najpoželjniji proizvođač pametnih telefona. S druge strane, ako Samsung nastavi sa ovolikim rastom prodaje, Apple neće biti u stanju da ga prati sa samo jednim modelom na rafu.\nTagovi: Apple, BlackBerry, HTC, LG, Nokia, Samsung\n← LG: Nova 3D generacija po povoljnim cenama\nGoogle+ stigao do 25 miliona →\nOne thought on “Apple najveći proizvođač pametnih telefona”\nPingback: Lagani rast prodaje telefona na globalnom nivou


RTCG - Radio Televizija Crne Gore - Nacionalni javni servis :: Društvo :: Veliki maskenbal u okviru Kotorskog karnevala\n20. 02. 2020. 07:55 >> 07:53 0\nTradicionalni kotorski maskenbal, u okviru zimskih karnevalskih fešti, održaće se u subotu, 22. februara od 21 sat, u Poslovnom centru "Vukšić".\nKako su saopštili organizatori, goste će zabavljati The Grupa i Ansambl Toć.\n"Fond nagrada je 3.200 eura i to u kategoriji pojedinačnih maski. Za treće mjesto slijedi nagrada od 100 eura, drugo 200, a prvo 300 eura. U kategoriji grupnih maski, nagrada za treće mjesto iznosiće 400 eura, drugo 600, a prvo 800 eura. Nagrada publike je 800 eura", navode organizatori.\nNagrađene karnevalske grupe su u obavezi da izađu na karnevalsku povorku u nedelju 23. februara.\nProgam Tradicionalnog zimskog kotorskog karnevala 2020. završava se u nedelju, 23. februara, velikom karnevalskom povorkom od 15 sati, nakon čega će biti održan koncert Tri kvarta i Jelene Rozge na glavnom gradskom trgu.\nKotorski karneval maskenbal